
	注讚 砖讬驻专讜讟 诇讱 讛讻转讜讘 讬讞讚讬讜. 讜专' 讬讗砖讬讛 讛讗 讚讗讬爪讟专讬讱 诇诪讬讻转讘 讬讞讚讬讜 讘讞讜专砖 讘砖讜专 讜讘讞诪讜专 砖诇讗 讬转讞讬讬讘 讗驻讬' 讗讬谞诐 拽砖讜专讬诐 讬讞讚 讻讚讗诪专 讘讬专讜砖诇诪讬 讚讗讬爪讟专讬讱 诇诪注讜讟讬 拽讜砖专 讗讞讜专讬 讛拽专讜谉 讜讙诐 讘诇讘讬砖转 爪诪专 讜驻砖转讬诐 讗讬爪讟专讬讱 砖诇讗 诇讗住讜专 讗驻讬' 讗讬谞谉 转讻讜驻讬谉 讻讙讜谉 砖谞讬 诪诇讘讜砖讬诐 讗讞讚 砖诇 爪诪专 讜讗讞讚 砖诇 驻砖转讬诐: 讗诇讗 讗讬 讗诪专转 讘讚讘专 诪爪讜讛 诪讗讬 诪讬注讟. 讜讗''转 讗讬诪讗 讚诪讬注讟 诇砖谞讜转 讗转 讛讬讚讜注 讜诪讬诇转讗 讚诇讬转讗 讘诇讛讘讗 诇砖诪讜讗诇 讜诪讬诇转讗 讚诇讬转讗 讘诇讗讜 讜讛谉 讗诇讬讘讗 讚专讘 讜讬''诇 讚砖拽讜诇讬诐 讛谉 讻讚驻专讬砖讬' 诇注讬诇 讜讗讬 诪专讘讬谞谉 讛讗讬 诪专讘讬谞谉 讛讗讬 讜注讜讚 讗''讻 诇讬讻转讜讘 诇注砖讜转 讜砖诇讗 诇注砖讜转 讜诇讗 讘诇砖讜谉 讛专注讛 讜讛讟讘讛: 讛讗 转讜 诇''诇 讞讬讜讘讗 讛讜讗 讚诇讬讻讗. 讝讜 讛讬讗 讙讬专住转 讛拽讜谞讟' 讜讚讬讬拽 诪讚转谞谉 讘诪转谞讬' 转诇转 讝讬诪谞讬 砖诇讗 讗讜讻诇 砖诇讗 讗讜讻诇谞讛 [砖诇讗 讗讜讻诇谞讛] 讜讗讬谉 谞专讗讛 讚讘驻专拽 砖谞讬 讚谞讚专讬诐 (讚' 讬讝.) 转谞谉 砖讘讜注讛 砖诇讗 讗讜讻诇 [砖讘讜注讛] 砖诇讗 讗讜讻诇 讗讬谞讜 讞讬讬讘 讗诇讗 讗讞转 讜诇讗 拽转谞讬 讛转诐 转诇转讗 讝讬诪谞讬谉 讜讗驻''讛 讚讬讬拽 讻专讘讗 讛转诐 讘讙诪' (讚祝 讬讞.) 诪诪转谞讬' 诪讚诇讗 拽转谞讬 讞讬讬讘 讗讞转 讜诪讚诇讗 拽转谞讬 讗讬谞讜 讗诇讗 讗讞转 讜拽转谞讬 讗讬谞讜 讞讬讬讘 讗诇讗 讗讞转 专讜讜讞讗 讛讜讗 讚诇讬转 诇讬讛 讛讗 讻讬 诪讬转砖讬诇 注诇 讞讘专转讛 讞讬讬诇讗 诇讻讱 谞专讗讛 讻住驻专讬诐 讚诇''讙 讘诪转谞讬' 讚讛讻讗 转诇转 讝讬诪谞讬谉 讜诇''讙 讛讗 转讜 诇''诇 讗诇讗 讛''讙 讞讬讜讘讗 [讛讜讗] 讚诇讬讻讗 讻讜' 讜讚讬讬拽 诪讚拽转谞讬 讗讬谞讜 讞讬讬讘 讗诇讗 讗讞转 讻讚讚讬讬拽 讘谞讚专讬诐 讜讗注''讙 讚讛讻讗 诇讗 诪爪讬 诇诪讬转谞讬 讗诇讗 讗讞转 讚讗讬爪讟专讬讱 诇诪讬转谞讬. 讞讬讬讘 诇讗砖诪讜注讬' 讛讗 砖诇讗 讗讜讻诇谞讛 讜讛讚专 砖诇讗 讗讜讻诇 讞讬讬讘 砖转讬诐 诪''诪 讚讬讬拽 砖驻讬专 诪讚诇讗 拽转谞讬 讞讬讬讘 讗讞转: 讛讻讬 讛砖转讗 讛转诐 讗讬转讗 诇砖谞讬讛 讻讜'. 讘驻''讘 讚谞讚专讬诐 (讚祝 讬讞.) 诇讗 诪住讬拽 讛讻讬 讗诇讗 讚讞讬 讛转诐 讻讙讜谉 砖拽讬讘诇 注诇讬讜 砖转讬 谞讝讬专讜转 讘讘转 讗讞转 讜谞专讗讛 讚讛转诐 住''讚 诇驻砖讜讟 讚诪讬讬专讬 讻讙讜谉 讚讗诪专 讛专讬谞讬 谞讝讬专 讛讬讜诐 讛专讬谞讬 谞讝讬专 讛讬讜诐 讜住''诇 讻专讘 讛讜谞讗 讚讗诪专 讛转诐 诇注讬诇 讚讗讬谉 谞讝讬专讜转 讞诇讛 注诇 谞讝讬专讜转 讜诪讬讬转讬 住讬讬注转讗 砖驻讬专 讚讛讜讬 讛砖转讗 讚讜诪讬讗 讚砖讘讜注讜转 讜讚讞讬 讻讙讜谉 砖拽讘诇 注诇讬讜 讘' 谞讝讬专讜转 讘讘转 讗讞转 讜诇讗 讚诪讬 诇砖讘讜注讛 讚讛讻讗 讘谞讝讬专讜转 讞讬讬诇讬 转专讜讬讬讛讜 诇讛转讞讬讬讘 诇诪谞讜转 讘' 谞讝讬专讜转 讝讜 讗讞专 讝讜 讗驻讬' 诇讗 谞砖讗诇 注诇 讛专讗砖讜谉 讗讘诇 讘砖诪注转讬谉 讘注讬 诇讗转讜讬讬 住讬讬注转讗 讗驻讬诇讜 讗诐 谞讗诪专 讚谞讝讬专讜转 讞诇讛 注诇 谞讝讬专讜转 讗讜 砖拽讘诇 注诇讬讜 砖转讬 谞讝讬专讜转 讘讘转 讗讞转 讻讬讜谉 砖讗讜转讜 诪谞讬谉 诪谞讛 诇砖诐 专讗砖讜谞讛 讗讬讱 . 转注诇讛 诇讜 诇砖谞讬讛 讘专讗砖讜谞讛 讗讬 诇讗讜 诪砖讜诐 讚讗诪专 讗讬 诪砖讻讞转 砖谞讬讛 专讜讜讞讗 讞讬讬诇' 讜讛''讛 讙讘讬 砖讘讜注讛 讜诪砖谞讬 讚讛讗 诇讗 讚诪讬 讚讛转诐 讗讬转讗 诇砖谞讬讛 讚讻讬 住诇讬拽 诪专讗砖讜谞讛 讞讬讬诇讗 砖谞讬讛 讛讻讗 诪讬 讗讬转讗 诇砖讘讜注讛 讻诇诇 讜谞专讗讛 讚讛转诐 讻讬 驻专讬讱 诇专讘 讛讜谞讗 讚讗诪专 讚讗讬谉 谞讝讬专讜转 讞诇讛 注诇 谞讝讬专讜转 诪讛讱 讚诪讬 砖谞讚专 砖转讬 谞讝讬专讜转 讜诪砖谞讬 讻讙讜谉 砖拽讬讘诇 砖转讬 谞讝讬专讜转 讘讘转 讗讞转 讛''诪 诇砖谞讜讬讬 讗注''讙 讚讗讬谉 谞讝讬专讜转 讞诇讛 注诇 谞讝讬专讜转 诪''诪 讗讬 诪砖讻讞转 专讜讜讞讗 讞讬讬诇讗 讻讚专讘讗 讗诇讗 讛砖''住 诪砖谞讬 诇驻讬 诪讛 砖讛诪拽砖讛 诇讗 讗住讬拽 讗讚注转讬讛 讛讛讬讗 讚专讘讗 讛拽砖讛 专''讬 讘专' 诪讗讬专 讻砖拽讬讘诇 注诇讬讜 砖转讬 谞讝讬专讜转 讘讘转 讗讞转 讜谞砖讗诇 注诇 讗讞转 诪讛谉 讗诪讗讬 诇讗 谞砖转专讬 讘砖谞讬讛 诪''砖 诪讛讗 讚转谞谉 (谞讚专讬诐 讚祝 住讜.) 拽讜谞诐 砖讗讬谞讬 谞讛谞讛 诇讻讜诇讻诐 讛讜转专 讗讞讚 诪讛谉 讛讜转专讜 讻讜诇谉 讜谞专讗讛 讚讬砖 诇讞诇拽 讚讛讻讗 讻讬讜谉 讚住诇讬拽 诇诪谞讬谉 讘' 谞讝讬专讜转 讻拽讬讘诇 讻诇 讗讞讚 讘驻谞讬 注爪诪讛 讚诪讬: 讗诐 谞砖转讬讬专 讛讬诪谞讜 讻讝讬转 谞砖讗诇 注诇讬讛. 谞专讗讛 讚讻讬 诇讗 砖讬讬专 讗诇讗 驻讞讜转 诪讻讝讬转 讚讞讬讬讘 注诇讬讛 讗注''讙 讚讗诪专 砖诇讗 讗讜讻诇谞讛 讚讻讬 诪砖转讘注 注诇 讛讻讻专 讗讬谉 讚注转讜 砖诇讗 讬砖讬讬专 驻讞讜转 诪讻讝讬转 讚讗讬谉 诇讱 讗讚诐 砖讬讗讻诇 讻讻专 砖诇诐 砖诇讗 讬讛讜 诪注讟 驻讬专讜专讬谉 谞讜砖专讬诐 诪诪谞讜 讚讗讬 诪驻讟专 注讚 砖讬讗讻诇 讙诐 讗讜转讜 驻讞讜转 诪讻讝讬转 讗诪讗讬 拽讗诪专 讘住诪讜讱 讚诇讗 讞砖讬讘 诇讗讬转砖讜诇讬 注诇讬讛 诪''砖 诪砖讘讜注讛 砖诇讗 讗讜讻诇 讻诇 砖讛讜讗 讚讛转诐 驻砖讬讟讗 砖讬讻讜诇 诇讬砖讗诇





专讘讬谞讜 讞谞谞讗诇

驻讬住' 砖讛讬讛 讘讚讬谉 砖讬讛讬讛 讞讬讬讘 讚讘专讬 专' 讬讛讜讚讛 讘谉 讘转讬专讛 讻讜'. 砖驻讬专 拽讗诪专讜 诇讬讛 专讘谞谉 讚砖讘讜注转 诪爪讜讛 诇讗 转注砖讛 讘讟讜诇 诪爪讜讛 讻拽讬讜诐 诪爪讜讛. 讚讘讘讬讟讜诇 诪爪讜讛 讗诐 谞砖讘注 诇讘讟诇 讜诇讗 讘讬讟诇 驻讟讜专. 讜讗诐 谞砖讘注 诇拽讬讬诐 讜诇讗 拽讬讬诐 诇讚讘专讬讱 讞讬讬讘 讜讗诪专 诇讛讜 专' 讬讛讜讚讛 讘谉 讘转讬专讛 讜讛诇讗 讛谞砖讘注 诇讛专注 诇讗讞专讬诐 驻讟讜专. 讗讘诇 诇讛讬讟讬讘 诇讗讞专讬诐 讞讬讬讘 讚专讘讬讛 拽专讗 讗注"讙 讚诇讬转讗 讘诇讛专注 讛讻讗 谞诪讬 讻讚专讘讬讛 拽专讗 拽讬讜诐 诪爪讜讛 讗注"讙 讚诇讬转讗 讘讘讬讟讜诇 诪爪讜讛. 



讜专讘谞谉 讛转诐 讗讬转讗 诇砖讘讜注讛 讗诐 谞砖讘注 砖诇讗 讗讬讟讬讘 诇驻诇讜谞讬 讞讬讬讘 讛讻讗 诇讬转讗 讗诐 诇讗 讗拽讬讬诐 讗转 讛诪爪讜讛 砖讛谞砖讘注 砖诇讗 诇拽讬讬诐 讛诪爪讜讛 讛谞讛 谞砖讘注 砖驻讟讜专 讜诇讗 转诪爪讗 砖讞讬讬讘:
讬专讜砖诇诪讬 砖讘讜注讜转 讗讬谉 讘讛谉 讻专转. 诪注讬诇讛 讗讬谉 讘讛 讻专转. 注诇 讚注转 专' 讬讜讞谞谉 讚讗诪专 砖讘讜注讛 砖诇讗 讗讜讻诇 诪爪讛 讗住讜专 诇讜讻诇 诪爪讛 讘诇讬诇讬 讛驻住讞. 



砖讘讜注讛 砖诇讗 讗讜讻诇 诪爪讛 讘诇讬诇 讛驻住讞 诇讜拽讛 讜讗讜讻诇 诪爪讛. 讜讻谉 讛谞砖讘注 砖诇讗 诇讬砖讘 讘爪诇 讗住讜专 诇讬砖讘 讘爪诇 住讜讻讛 讗讘诇 讛谞砖讘注 砖诇讗 诇讬砖讘 讘爪诇 住讜讻讛 诇讜拽讛 讜讬讜砖讘 讘住讜讻讛 讚诪爪讜讛:
转"专 讘住驻专讬 讚讘讬 专讘 诪讬讬谉 讜砖讻专 讬讝讬专 诇注砖讜转 讬讬谉 诪爪讜讛 讻讬讬谉 专砖讜转 讻讜' 注讚 转"诇 诪讬讬谉 讜砖讻专 讬讝讬专 诇注砖讜转 讬讬谉 诪爪讜讛 讻讬讬谉 专砖讜转. 讜讙专住讬谞谉 讘转讞诇转 谞讝讬专 诪讗讬 讛讬讗 拽讚讜砖讗 讜讗讘讚诇转讗 讛专讬 诪讜砖讘注 注诇讬讛 诪讛专 住讬谞讬. 讗诇讗 讻讬 讛讗 讚讗诪专 专讘讗 砖讘讜注讛 砖讗砖转讛 讜讞讝专 讜讗诪专 讛专讬谞讬 谞讝讬专 讗转讬讗 谞讝讬专讜转 讜讞诇讛 讗砖讘讜注转讜:
(讜讬砖讘 讘住讜讻讛) [讬专讜砖诇诪讬] 讗讝讛专讛 诇砖讘讜注转 讛专砖讜转 诪谞讬谉 诇讗 讬讞诇 讚讘专讜 诇讗 讬注砖讛 讚讘专讬讜 讞讜诇讬谉:
诪转谞讬' 砖讘讜注讛 砖诇讗 讗讜讻诇 讻讻专 讝讜 砖讘讜注讛 砖诇讗 讗讜讻诇谞讛 砖讘讜注讛 砖诇讗 讗讜讻诇谞讛 讜讗讻诇讛. 讗讬谞讜 讞讬讬讘 讗诇讗 讗讞转. 



讜讝讜 讛讬讗 砖讘讜注转 讘讬讟讜讬 砖讞讬讬讘讬谉 注诇 讝讚讜谞讛 诪讻讜转 讜注诇 砖讙讙转讛 拽专讘谉 注讜诇讛 讜讬讜专讚. 讜讗讜拽讬诪谞讗 讗诐 谞砖讘注 砖诇讗 讗讜讻诇谞讛 讜讛讚专 谞砖讘注 砖诇讗 讬讗讻诇 讻讻专 讝讜 讞讬讬讘 砖转讬诐 讻讚专讘讗 讚讗诪专 砖讘讜注讛 砖诇讗 讗讜讻诇 讝讜 讗驻讬诇讜 讗讻诇 讻讝讬转 诪诪谞讛 讞讬讬讘. 讜讗诐 谞砖讘注 讗讞"讻 砖诇讗 讗讜讻诇谞讛 讻讘专 驻砖讟讛 砖讘讜注转讜 讛专讗砖讜谞讛 讘讻讜诇讛 讜讗讬谉 砖讘讜注讛 讞诇讛 注诇 砖讜讘注讛 讗讘诇 讗诪专 砖讘讜注讛 砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻讜诇讛. 讜讗诐 谞砖讘注 讗讞"讻 砖诇讗 讬讗讻诇 讻讻专 讝讜. 讞诇讛 讛砖讘讜注讛 讗诪拽爪转讛. 讚讬讬拽讬谞谉 讗诪转谞讬' 讚拽转谞讬 讗讬谞讜 讞讬讬讘 讗诇讗 讗讞转 讞讬讜讘讗 讛讜讗 讚诇讗 诪讞讬讬讘 讗砖讗专 砖讘讜注讜转. 讗讘诇 砖讘讜注讛 拽讬讬诪讗 诇讛. 



讚讗讬 诪砖讻讞转 专讜讜讞讗 讞讬讬诇讗 诇诪讗讬 讛诇讻转讗 诇讻讚专讘讛 讚讗诪专 谞砖讗诇 注诇 讛专讗砖讜谞讛 讜讘讟诇讛 讞诇讛 讛砖谞讬讛 转讞转讬讛. 讜讗转讬谞谉 诇住讬讜注讬 诪讛讗 讚转谞讬 诪讬 砖谞讝专 砖转讬 谞讝讬专讜转 讜诪谞讛 讗转 讛专讗砖讜谞讛 讻讜'. 



讜讚讞讬谞谉 讛讻讬 讛砖转讗 讛转诐 讙讘讬 谞讝讬专讜转 讗讬转谞讛讜 转专讜讜讬讬讛讜 讜讻讬 砖诇讬诐 专讗砖讜谞讛 讞讬讬诇讗 砖谞讬讛 讛讻讗 讛砖讘讜注讛 讛砖谞讬讛 讘诇讗 砖讗诇讛 注诇 讛专讗砖讜谞讛 诪讬 讗讬转讗 诇砖谞讬讛 讻诇诇:




讗诪专 专讘讗 谞砖讘注 注诇 讻讻专 讜讗讻诇讛 讗诐 谞砖转讬讬专 诪诪谞讛 讻讝讬转 谞砖讗诇 注诇讬讛. 讗讻诇讛 讻讜诇讛 讗讬谞讜 谞砖讗诇 注诇讬讛.





专诪讘"谉

砖讘讜注讛 砖诇讗 讗讜讻诇 讻讻专 讝讛 讻讬讜谉 砖讗讻诇 诪诪谞讛 讻讝讬转 讞讬讬讘.  讚诪拽爪转讛 谞诪讬 讘诪砖诪注 讛砖讘讜注讛 讜诪讬讛讜 讻诇讛 谞诪讬 讘讻诇诇 砖讘讜注讛 讛讬讗 讜讗讻诇 讗讻讬诇讛 讜讗讻讬诇讛 讚讬讚讛 谞砖讘注 讻讚讗诪专讬谞谉 讘砖诪注转讬谉 诪讬讙讜 讚诪讛谞讬讗 砖讗诇讛 诇讻讝讬转 讘转专讗 讻讜' 讗诇诪讗 讛"拽 砖讘讜注讛 砖诇讗 讗讜讻诇 砖讜诐 讗讻讬诇讛 诪讻讻专 讝讜. 
 砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻讜诇讛 讘讬谉 砖讗诪专 砖讘讜注讛 砖诇讗 讗讜讻诇谞' 诇讻讻专 讝讜 讘讬谉 砖讛讬转讛 诪讜谞讞转 诇驻谞讬讜 讜讗诪专 砖讘讜注讛 砖诇讗 讗讜讻诇谞讛 讻讬讜谉 砖讛讝讻讬专 讻讬谞讜讬讛 砖诇 讻讻专 讚讜拽讗 讻讜诇讛 拽讗诪专 讜讗讬谞讜 (谞讗诪专) [谞讗住专] 讘诪拽爪转讛. 
 讜讻谉 讛讚讬谉 讘讗讜诪专 (砖讗讜讻诇) 砖讘讜注讛 砖讗讜讻诇 讻讻专 讝讜 诪拽爪转讛 谞诪讬 诪砖诪注 讜讞讬讬讘 讛讜讗 诇讗讻讜诇 讗转 讻讜诇讛 讜讗诐 谞砖专祝 诪拽爪转讛 讗讬谞讜 讞讬讬讘 诇讗讻讜诇 讗转 讛砖讗专 讚注诇 讗讻讬诇讛 讚讻讜诇讛 谞砖讘注 讜诪拽爪转 讗讬谞讜 诪讜爪讬讗讜 诪讻诇 讗讬住讜专 砖讘讜注讛 讻诇诇. 
 讜砖诪注转讗 讚注讬驻讗 讜讗讘讬诪讬 诇拽诪谉 讘转砖注 讜注砖专 住转诐 讛讬讗 讜讻讚驻专讬砖 专砖"讬 讝"诇 讗讘诇 讘讻讻专讜转 讗诇讜 讗讬驻讻讗 讛讜讗 讚转砖注 讗诇讜 讻诇 讗讞转 讜讗讞转 讜讻讝讬转 讚讻诇 讗讞转 讘诪砖诪注 讜讻讬 讛讚专 谞砖讘注 讘注砖专 讗诇讜 讛讜讛 诇讬讛 讻讜诇诇 讜注砖专 讗诇讜 讻讝讬转 讚讻诇 讗讞转 讘诪砖诪注 讜讻讬 讛讚专 讗诪专 转砖注 讗诇讜 讗讬谞讜 讞讬讬讘 讗诇讗 讗讞转 讜讻讚讗诪专谉 讘讻讻专 讝讜. 
 讜诪讛 砖转诪爪讗 讘讬专讜砖诇' (讙,讝) 讘注讬驻讗 讜讗讘讬诪讬 讻讻专讜转 讗诇讜 讘诪驻专砖 砖诇讗 讗讜讻诇 讻讜诇谉 诪诪砖 讗讜 讘砖诇讗 讗讜讻诇诐 砖讗讬谞讜 诪转讞讬讬讘 讗诇讗 讘讻讜诇诐 讜讻讚谞讘讗专 讜注讬讬谉 砖诐. 



诪讗讬 讗讬专讬讬讗 讻讝讬转 讗驻讬诇讜 诪砖讛讜 谞诪讬 讻讝讬转 讞砖讬讘 讜讗讬 诇讗 诇讗 讞砖讬讘.  谞"诇 讚讛讻讬 驻讬专讜砖讗: 诇讗 砖讬讬专 讻讝讬转 诇讗 讞砖讬讘 讜讻讘专 注讘专 注诇 砖讘讜注转讜 讜诪砖"讛 讗讬谞讜 谞砖讗诇 注诇讬讛 诇驻讬 砖诪爪讗转讬 讘讬专讜砖诇诪讬 讙讘讬 驻诇讜讙转讗 讚专"注 讜专讘谞谉 诪讛 诪驻拽讗 诪讘讬谞讬讛讜谉 砖讘讜注讛 砖诇讗 讗讜讻诇 讝讜 讜讗讻诇讛 讞住专 讻诇 砖讛讜讗 注诇 讚注转讬讛 讚专"注 驻讟讜专 驻讬' 讚讛讗 讗诪专 讻诇 砖讛讜讗 砖诪讛 讗讻讬诇讛 讛讬诇讻讱 讗讻转讬 讗砖转讬讬专 诇讛 砖讬注讜专 讗讻讬诇讛 注诇 讚注转讬讛 讚专讘谞谉 讞讬讬讘 讚讛讗 讗诪专讬 讻诇 砖讛讜讗 诇讗 砖诪讛 讗讻讬诇讛 讛讬诇讻讱 诇讗 砖讬讬专 诪讬讚讬 讚讛讜讬 讗讻讬诇讛 讗祝 讘砖讘讜注讜转 讻谉 砖讘讜注讛 讗砖转讬 谞讛谞讬转 诇讬 讗诐 讗讜讻诇 讻讻专 讝讜 讜讗讻诇讛 讞住专 讻诇 砖讛讜讗 注诇 讚注转讬' 讚专讘讬 注拽讬讘讗 讗砖转讜 诪讜转专转 注诇 讚注转讬讬讛讜 讚专讘谞谉 讗砖转讜 讗住讜专讛 讻讜' 讜驻讬专讜砖讜 讻讙讜谉 砖讗诪专 砖讘讜注讛 砖诇讗 讗讜讻诇 讻讻专 讝讛 讻讜诇讜 讗讘诇 讘住转诐 讛讗 讗诪专 专讘讗 讻讬讜谉 砖讗讻诇 诪诪谞讛 讻讝讬转 讞讬讬讘.





专砖讘"讗

砖讘讜注讛 砖诇讗 讗讜讻诇 (讜讗讻诇) 讻讻专 讝讜 [讜讗讻诇 诪诪谞讛] 讻讝讬转 讞讬讬讘. 诪砖讜诐 讚诪拽爪转讛 谞诪讬 讘讻诇诇 讛砖讘讜注讛 讛讬讗, 讜诪讬' 讻讜诇讛 谞诪讬 讘讻诇诇 讛砖讘讜注讛 讛讬讗, 讜讗讻诇 讗讻讬诇讛 讜讗讻讬诇讛 诪诪谞讛 谞砖讘注.


砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻讜诇讛. 讘讬谉 砖讗诪专 砖讘讜注讛 砖诇讗 讗讜讻诇谞讛 诇讻讻专 讝讜 讘讬谉 砖讛讬转讛 诪讜谞讞转 诇驻谞讬讜 讜讗诪专 砖讘讜注讛 砖诇讗 讗讜讻诇谞讛, 讻讬讜谉 砖讛讝讻讬专 讻谞讙讚讛 砖诇 讻讻专 讚讜拽讗 讻讜诇讛 拽讗诪专, 讜讗讬谞讜 谞讗住专 讘诪拽爪转讛, 讜讻谉 讛讚讬谉 讘讗讜诪专 砖讘讜注讛 砖讗讜讻诇 讻讻专 讝讜 砖讞讬讬讘 诇讗讻讜诇 讗转 讻讜诇讜 讚注诇讻诇 讻讝讬转 讜讻讝讬转 谞砖讘注.


 讛讗 讚讗诪专讬谞谉: 拽诪"诇 讞讬讜讘讗 讛讜讗 讚诇讬讻讗 讛讗 砖讘讜注讛 诪讬讛讗 讗讬讻讗 讚讗讬 诪砖讻讞 专讜讞讗 讞讬诇讗. 讛讻讬谉 讛诇讻转讗 讜讻讚讗诪专 专讘讗 砖讗诐 谞砖讗诇 注诇 讛专讗砖讜谞讛 讞诇讛 砖谞讬讛 转讞转讬讛, 讜讗注"讙 讚讗转讬谞讗 诇住讬讜注讬讛 诪诪讬 砖谞讝专 砖转讬 谞讝讬专讜转 讜讚讞讬 诇讛 讚诇讗 讚诪讬 诇讛, 住讬讜注讗 讛讜讗 讚讚讞讬' 讚诇讗 转住讬讬注讬讛 诪讬谞讛 讛讗 讚讬讜拽讗 讚诪转谞讬' 讚讬讚谉 讜讚专讘讗 诇讗 讚讞讬', 讜转诪讛 讗谞讬 注诇 讛专"谉 讝"诇 砖诇讗 讻转讘讛 讘讛诇讻讜转, 讜谞专讗讛 讚注转讜 砖讚讞讜讬讛 讛讬讗 诪讚讚讞讬' 住讬讬注转讗.
诪讗讬 讗专讬讗 讻讝讬转 讗驻讬诇讜 讻诇 讚讛讜 谞诪讬 讻讝讬转 讞砖讜讘 讜讗讬 诇讗 [诇讗] 讞砖讬讘, 驻讬专砖 讛专诪讘"谉 讝"诇: 诇讗 砖讬讬专 讻讝讬转 诇讗讞砖讬讘 讜讻讘专 注讘专 注诇 砖讘讜注转讜 讜诪砖讜诐 讛讻讬 讗讬谞讜 谞砖讗诇注诇讬讛, 讜讘讬专讜砖诇诪讬 (讛"讗) 讙讘讬 驻诇讜讙转讗 讚专"注 讜专讘谞谉 讘讗讻诇 讻诇砖讛讜 诪讛 诪驻拽讗 诪讘讬谞讬讛讜谉 砖讘讜注讛 砖诇讗 讗讜讻诇 讻讻专 讝讜 讜讗讻诇讛 讞住专 讻诇 砖讛讜, 注诇 讚注转讬讛 讚专"注 驻讟讜专, 驻讬专讜砖 讚讛讗 讗诪专' (诇注讬诇 砖讘讜注讜转 讬讗, 讘) 讻诇 砖讛讜讗 砖诪讛 讗讻讬诇讛, 讛讬诇讻讱 讗讻转讬 讗砖转讬讬专 讘讛 砖讬注讜专 讗讻讬诇讛, 注诇 讚注转讬谉 讚专讘谞讬谉 讞讬讬讘, 讚讛讗 讗诪专讬谞谉 讚讻诇 砖讛讜 诇讗 砖诪讛 讗讻讬诇讛, 讛讬诇讻讱 诇讗 讛讜讬 诪讬讚讬 讚讛讜讬 讗讻讬诇讛, 讗讜祝 讘砖讘讜注讜转 讘讬讟讜讬 讻谉 砖讘讜注讛 讗砖转讬 谞讛谞讬转 诇讬 讗诐 讗讜讻诇 讻讻专 讝讜 讜讗讻诇讛 讞住专 讻诇 砖讛讜, 讚注转 讚注转讬讛 讚专' 注拽讬讘讗 讗砖转讜 诪讜转专转 注诇 讚注转讬谉 讚专讘谞讬谉 讗砖转讜 讗住讜专讛, 讜驻讬专讜砖 讻讙讜谉 砖讗诪专 砖讘讜注讛 砖诇讗 讗讜讻诇 讻讻专 讝讜 讻讜诇讛, 讗讘诇 讘住转诐 讛讗 讗诪专 专讘讗 讻讬讜谉 砖讗讻诇 诪诪谞讛 讻讝讬转 讞讬讬讘 注"讻, 讜讗谞讬 转诪讛 讗"讻 诇专' 注拽讬讘讗 讛讬讗讱 诪转讞讬讬讘 讘讛 诇注讜诇诐, 讜讛讗 讗"讗 讘诇讗 驻讬专讜专讬', 讜砖诪讗 砖讬讬专 讚讜拽讗 拽讗诪专 讻诇讜诪专 砖讬讬专 诇驻谞讬讜 诪诪谞讛 讻诇 砖讛讜讗 砖讛讬讛 讬讻讜诇 诇讗讻讜诇 讻讚专讻讜 讘讻讻专 讚注诇诪讗, 讗讘诇 驻讬专讜专讬诐 诇讗 讞砖讬讘讬 讜诇讗 注诇 讛驻讬专讜专讬诐 谞转讻讜讜谉.





专讬讟讘"讗

讗讗"讘 讘讚讘专 讛专砖讜转 讜讻讜' 讗讗"讗 讘讚讘专 诪爪讜' 讻转讬讘 诪讗讬 拽讗 诪诪注讟 驻讬' 讚诇讬讻讗 诇驻专讜砖讬 讚诪讬注讟 诪讬讚讬 讚诇讬转讬' 讘诇讗讜 讜讛谉 讗讜 讚诇讬转讬' 讘诇讛讘讗 讘驻诇讜讙转讗 讚专讘 讜砖诪讜讗诇 讚讛讛讬讗 诪讙讜驻讬' 谞驻拽讗 讘诇讗 讟注诪讗 讚诪讬注讟 讜讻讚驻讬' 诇注讬诇:



讟注诪讗 讚讗诪专 砖诇讗 讗讜讻诇 讜讛讚专 讗诪专 砖诇讗 讗讜讻诇谞' 讜讻讜' 注讚 讻讚专讘讗 讚讗诪专 专讘讗 砖讘讜注' 砖诇讗 讗讜讻诇 讻讻专 讝讜 讻讬讜谉 砖讗讻诇 诪诪谞' 讻讝讬转 讞讬讬讘 驻讬' 讚讛讻讬 诪砖诪注 诇讬砖谞讗 砖诇讗 讗讜讻诇 砖讬注讜专 讗讻讬诇' 诪讻讻专 讝讜 讜诇讗 谞拽讟 讻讻专 讝讜 讗诇讗 诇诪讬砖专讬 谞驻砖讬' 讘讗讞专讬谞讬 讜讻谉 讛诇讻转讗 讜诇注谞讬谉 讛谞砖讘注 砖讘讜注' 砖讗讜讻诇 讻讻专 讝讜 讬"讗 讚驻讟专 谞驻砖讬' 讘讻讝讬转 讚讜诪讬讗 讚砖诇讗 讗讜讻诇 讚讛讻讬 谞诪讬 诪砖诪注 砖讬讗讻诇 砖讬注讜专 讗讻讬诇' 诪讻讻专 讜诪讜专讬 讛专讗"讛 讝"诇 讛讬' 讗讜' 讘砖诐 专讘讜转讬讜 讚诇讗 驻讟专 谞驻砖讬' 注讚 讚讗讻讬诇 讗转 (谞驻砖讬') [讻讜诇讬'] 讚讘诇讗 讗讜讻诇 讚讗转讬 诇诪讬住专 谞驻砖讬' 砖专讬讗 诪讬注讜讟讗 讘转专 诪讬注讜讟讗 讚讗住专 谞驻砖讬' 讗祝 讘讻讝讬转 讗讘诇 讘讗讜讻诇 讚讗转讬 诇讞讬讜讘讬' 谞驻砖讬' 砖专讬 专讘讜讬讬 讚讘注讬 诇讞讬讜讘讬' 谞驻砖讬' 讘讗讻讬诇转 讻诇 讛讻讻专 讜诇讗 注讜讚 讗诇讗 讚讗驻讬' 讘砖讘讜注' 砖诇讗 讗讜讻诇 讻转讬讘讗 砖讘讜注' 讘讻诇 讛讻讻专 讚讛讗 诪讞讜讬讘 注诇 讻诇 讻讝讬转 讜讻讝讬转 砖讘讛 讜讻讚讗诪专讬谞谉 诇拽诪谉 诪讙讜 讚诪讛谞讬讬讗 砖讗诇' 诇讻讝讬转 讘转专讗 诪讛谞讬讬讗 谞诪讬 诇讻讝讬转 拽诪讗 讗诇诪讗 讘讻诇 讻讝讬转 讜讻讝讬转 砖讘讛 讗住专 谞驻砖讬讛 讜讗讬 转讬诪讗 讻讬 讗诪专 砖讘讜注' 砖诇讗 讗讜讻诇 讻讻专 讝讜 讻转讬讘讗 砖讘讜注讛 讘讻讜诇' 讜谞转讞讬讬讘 诇讗讜讻诇讛 讻讜诇讛 讗"讻 诇讬讻讗 讛驻专砖' 讘讬谉 砖讘讜注' 砖讗讜讻诇 讻讻专 讝讜 讗讜 砖讘讜注' 砖讗讜讻诇谞' 讚讘讬谉 讘讝讜 讜讘讬谉 讘讝讜 讞讬讬讘 诇讗讜讻诇讛 讗讜 讗驻砖专 砖讗诪专 砖讗讜讻诇谞' 诇讗 讞讬讬讘 注爪诪讜 讘讻讜诇讛 讗诇讗 讛讬讻讗 讚讗讬转讗 诇讻讜诇讛 拽诪讬讛 讜讗诐 讗讬讘讚 诪拽爪转讛 驻讟讜专 诪讗讻讬诇转 讛谞砖讗专 讜讻砖谞砖讘注 砖讗讜讻诇 讻讻专 讝讜 谞转讞讬讬讘 讘讻讜诇讛 讛讬讻讗 讚讗讬转讗 讗讜 讘诪讗讬 讚讗讬砖转讗讬专 诪讬谞讛 讚讜诪讬讗 讚砖诇讗 讗讜讻诇 讚讗讬转住专 讘讻讝讬转 诪诪谞讛 讜讻谉 讘讻诇 讻讝讬转 讜讻讝讬转 讜讻谉 谞专讗' 注讬拽专 讜讻谉 讛讬讛 讗讜诪专 诪讜专讬 讛专讘 讝"诇 谞砖讘注 诇驻专讜注 诇讞讘讬专 住讱 讬讚讜注 讜讗讬谞讜 讬讻讜诇 诇驻专讜注 讜讬讻讜诇 诇驻专讜注 诪拽爪转 讚注诇 讻讜诇讬' 讜注诇 诪拽爪转讬' 诪砖转讘注 讻讬讜谉 讚讗讬讻讗 讛谞讗讛 讘诪拽爪转讬' 讜诇讗驻讜拽讬 谞砖讘注 诇诇讻转 讘诪拽讜诐 诪住讜讬讬诐 砖讗诐 讗讬谞讜 讬讻讜诇 诇讛讙讬注 砖诐 讗讬谉 诇讜 诇诇讻转 诇诪拽讜诐 砖讬讻讜诇 讚讛讗 诇讬讻讗 讛谞讗讛 讘讗讜转讜 诪拽爪转 讜讻谉 讻诇 讻讬讜爪讗 讘讝讛:



讘讙讬专住转 专砖"讬 讝"诇 讛讗 转讜 诇诪"诇 讛讗 拽诪"诇 讞讬讜讘讗 讛讜讗 讚诇讬讻讗 讜讻讜' 讜驻讬专讜砖讗 诇诪"诇 诇诪讬转谞讬 诇讗 讗讜讻诇谞' 诇讗 讗讜讻诇谞' 转专讬 讝诪谞讬 讚讘砖诇诪' 诇讗 讗讜讻诇 讜诇讗 讗讜讻诇谞' 住讙讬 诇讬' 诪砖讜' 讚讬讜拽讗 讚讗诪专讬谞谉 诇注讬诇 讚讗讬 讗诪专 讗讬驻讻讗 诪讞讬讬讘 转专转讬 讗讘诇 诇讗 讗讜讻诇谞' 转专讬 讝诪谞讬 诇诪"诇 讜驻专讬拽 讚诪讬转讜专讗 拽诪"诇 讚讞讬讜讘讗 讛讜讗 讚诇讬讻讗 讛讗 砖讘讜注' 讗讬讻讗 讜讗驻讬' 诇诇讗 讗讜讻诇谞' 转谞讬讬谞讗 讗诐 谞砖讗诇 注诇 砖讘讜注' 讚诇拽诪讛 讜讗讬谉 讙讬' 讝讜 谞讻讜谞讛 讚讘诇讗讜 讛讗讬 讬转讜专讗 砖诪注讬谞谉 诇讛 诪诇讬砖谞讗 讚诪转谞讬' 讙讜驻讛 讜讙讬' 砖诇谞讜 注讬拽专 讜讛"驻 讞讬讜讘讗 讛讜讗 讚诇讬讻讗 砖讘讜注' 讗讬讻讗 驻讬' 诪讚拽转谞讬 讗讬谞讜 讞讬讬讘 讗诇讗 讗' 讜诇讗 拽转谞讬 讗讬谉 讛砖谞讬讛 讻诇讜诐 诪砖诪注 讚讞讬讜讘讗 讛讜讗 讚诇讬讻讗 讗诇讗 讘讗' 讗讘诇 砖讘讜注' 讘转专转讬 讗讬转讛 讜转诇讜讬' 讜注讜诪讚转 讛讬讗 砖讗诐 谞砖讗诇 注诇 讛讗' 诇讞讻诐 注诇转讛 砖谞讬讛 转讞转讬讛 讜讞讬讬讘 讗' 注诇 讛砖谞讬' 讜拽"诇 诇讻讜诇讛讜 谞讜住讞讬 讗诪讗讬 诇讗 拽转谞讬 讛讻讗 讜讛砖谞讬' 砖讘讜注' 砖讜讗 讜讻讚拽转谞讬 诇拽诪谉 砖讘讜注讛 砖讗讜讻诇 讻讻专 讝讜 砖讘讜注' 砖诇讗 讗讜讻诇谞' 讛砖谞讬转 砖讘讜注转 砖讜讗 讚讛转诐 谞诪讬 讗讬 讗讬转砖讬诇 讗拽诪讬讬转讗 砖谞讬讛 讞诇讛 注诇讬讜 讜讗住讜专 诇讗讜讻诇讛 讜讬"诇 讚讘砖诇诪讗 讛转诐 砖砖讘讜注' 讛讗讞专讜谞' 讛驻讱 讛专讗砖讜谞' 讜讗讬谉 诇讜 诇拽讬讬诪讛 讻诇 砖诇讗 谞砖讗诇 注诇 讛专讗砖讜谞' 专讗讜讬 诇拽专讜转讛 诪注转讛 砖讘讜注转 砖讜讗 讗讘诇 讛讻讗 砖讛砖讘讜注' 讛讘' 拽讬讜诐 讛讜讗 诇专讗砖讜谞讛 讜注诇 拽讜砖讟讗 讗讬砖转讘注 诇讛 讗诇讗 砖讻讘专 诪讜砖讘注 注诇讬讛 讗讬谉 专讗讜讬 诇拽专讜转讛 砖讘讜注转 砖讜讗 讻讬讜谉 讚讗讬转讗 讛讬讻讗 讚谞砖讗诇 注诇 讛专讗砖讜谞讛 讜讝讛 谞"诇 讘专讜专:



讚讗诪专 专讘讗 砖讗诐 谞砖讗诇 注诇 讛专讗砖讜谞' 注诇转讛 诇讜 砖谞讬讛 转讞转讬讛 驻讬' 专砖"讬 讝"诇 砖讛讜讗 谞讗住专 讘讻讻专 讝讜 诪砖讜诐 砖讘讜注' 砖谞讬讛 注讻"诇 讜讚讬讬拽讬 讘转讜住' 诪讛讗讬 诇讬砖谞讗 讚住"诇 诇诪专谉 讝"诇 讚讚讜拽讗 讻砖谞砖讗诇 注诇 讛专讗砖讜谞讛 拽讜讚诐 讗讻讬诇转 讻讻专 讗讘诇 讗诐 谞砖讗诇 注诇 讛专讗砖讜谞讛 诇讗讞专 讗讻讬诇转 讛讻讻专 转讜 诇讗 讞讬讬诇讗 砖谞讬讛 诇诪驻专注 注诇 诪讛 砖讗讻诇 讘讛讬转专 砖讘讜注' 砖谞讬讛 讜讘诪讛 砖谞砖讗诇 注诇 讛专讗砖讜谞讛 谞驻讟专 诪讞讬讜讘 砖讘讜注转讜 讛讬诇讻讱 讗诪专 砖讘讜注' 砖诇讗 讗讜讻诇 讻讻专 讝讜 砖讘讜注' 砖诇讗 讗讜讻诇谞' 讜讗讻诇 诪拽爪转讛 讜谞砖讗诇 注诇 砖讘讜注讛 讗' 诪讜转专 讘诪讛 砖谞砖讗专 诪诪谞讛 讚讛讗 讘砖讘讜注' 砖诇讗 讗讜讻诇谞讛 诇讗 谞讗住专 讗诇讗 讘讻讜诇讛 诪讚专讘讗 拽诪讬讬专讗 讚诇注讬诇 诪讛 砖讗讻诇 诪诪谞讛 讘讛讬转专 砖讘讜注' 砖谞讬讛 讗讬谞讜 诪爪专驻讬 诇诪驻专注 注诐 讛谞砖讗专 诪诪谞讛 (讻诇) 砖讬讗住讜专 讘讗讻讬诇转 讛谞砖讗专 诇讚讜谉 讗讜转讜 注诐 诪讛 砖讗讻诇 诇诪驻专注 砖讗讻诇讛 讻讜诇讛 讘讗讬住讜专 讜讻谉 讻诇 讻讬讜爪讗 讘讝讛 讗讘诇 专讘讜转讬谞讜 讘注诇讬 讛转讜住' 讝"诇 讗讜诪专讬诐 讚诇讛讻讬 谞拽讟 专讘讗 注诇转讛 诇讜 砖谞讬' 转讞转讬讛 诇讜诪专 砖讛讬讗 讞诇讛 转讞转讬讛 讗祝 诇诪驻专注 讜爪专讬讱 诇讛砖讗诇 注诇 砖转讬讛诐 讛讬诇讻讱 诇讚讬讚谉 讚拽讬"诇 讻讗诪讬诪专 讚诇拽诪谉 讚讗讻诇' 讻讜诇讛 (谞砖讘注) [谞砖讗诇] 注诇讬讛 谞砖讘注 砖诇讗 讗讜讻诇谞讛 讜讗讻诇讛 爪专讬讱 诇讛砖讗诇 注诇 砖转讬 讛砖讘讜注讜转 讜讛讘讬讗讜 注讜讚 专讗讬讛 诇讚讘专讬讛诐 诪讛讗 讚讗转讬 诇住讬讜注讬 讛讗 讚专讘讗 诪讛讗 讚转谞谉 讘诪讬 砖谞讝专 砖转讬 谞讝讬专讜转 讜诪谞讛 讗转 讛专讗砖讜谞讛 讜讻讜' 讜讛讗 讛转诐 讻砖谞砖讗诇 注诇 讛专讗砖讜谞讛 诇讬转讬讛 讘注讜诇诐 讜讗驻"讛 讞诇讛 砖谞讬诐 转讞转讬讛 讘讗讜转讜 诪谞讬谉 讜讗讬谞讜 爪专讬讱 诪谞讬谉 讗讞专:



诇讬诪讗 诪住讬讬注 诇讬讛 讜讻讜' 注讚 讛讻讬 讛砖转讗 讗讬转讗 诇砖谞讬讬讛 讜讻讜' 驻讬' 讚诪讬 砖拽讘诇 注诇讬讜 讘' 谞讝讬专讜转 讜讗驻讬' 讘讗讜诪专 讛专讬谞讬 谞讝讬专 讛讬讜诐 讞讬讬讘 讛讜讗 诇谞讛讜讙 讘' 谞讝讬专讜转 讚谞驻拽讗 诇谉 诪讚讻转讬讘 谞讝讬专 诇讛讝讬专 砖讛谞讝讬专讜转 讞诇讛 注诇 谞讝讬专讜转 讜讻讬 谞驻讬拽 诪谞讝讬专讜转 拽诪讗 诪谞讬 谞讝讬专讜转 讘转专讗 砖讻讱 讙讝讬专转 讛讻转讜讘 谞诪爪讗 砖讛诪谞讬谉 讛专讗砖讜谞讛 砖诪谞讛 专讗讜讬 讛讜讗 讙诐 诇谞讝讬专讜转 讛讘' 讚讛讗 讛专讬谞讬 谞讝讬专 讛讬讜诐 拽讗诪专 砖讛讜讗 诇' 讬讜诐 讛讗' 讜谞讝讬专讜转 拽诪讬讬转讗 讛讜讗 讚讚讞讬 诇讛 诇谞讝讬专讜转 讘转专讗 诪诇' 讬讜诐 讗诇讜 讜讻讬 砖诇诪讛 讛讗讬 谞讝讬专讜转 讞讬讬讘 讘讗讬讚讱 讛讬诇讻讱 讚讬谞讗 讛讜讗 讚讻讬 诪讬转砖讬诇 讗拽诪讬讬转讗 讚讞讬讬诇讛 砖谞讬讛 讜讙诐 诇诪驻专注 讻讗诇讜 谞诪谞讛 注诇 讛讘' 讗讘诇 讛讻讗 诪讬 讗讬转讗 诇砖谞讬讛 讻诇诇 讛讬诇讻讱 讻讬 诪讬转砖讬诇 讗拽诪讬讬转讗 诇讬讻讗 诇诪讬诪专 讚转讬讞讜诇 砖谞讬讛 讜讗驻讬' 讗讬转讬讛 诇讻讻专 讘注讜诇诐 讜讻"砖 讚转讬讞讜诇 诇诪驻专注 讛讬讻讗 讚诇讬转讬讛 讻驻讬' 讛转讜住' 讜讗讬讚讞讬讬讗 诇讛 住讬讬注转讗 讜诪讬讛讜 诪讬诪专讗 讚专讘讗 诇讗 讗讬讚讞讬讬讗 讜讛诇讻转讗 讛讬讗 讚讛讗 诇讬讻讗 诪讗谉 讚驻诇讬讙 注诇讛 讘注讬拽专 讚讬谞讗. 讗诪专 专讘讗 谞砖讘注 注诇 讻讻专 讜讻讜' 讛"讚 讗讬 讚讗诪专 砖诇讗 讗讜讻诇 诪讻讝讬转 拽诪讗 注讘讚讬讛 诇讗讬住讜专讬' 诇讗讜 诇诪讬诪专讗 讚注讘讚讬讛 诇讻讜诇讬讛 讗讬住讜专讗 讜讚讗讬砖转专讬 讘诪讗讬 讚讗讬砖转专讬 诪讬谞讬讛 讚讛讗 注诇 讻诇 讻讝讬转 讜讻讝讬转 诪讬谞讛 讗讬转住专 讗诇讗 诇讜诪专 砖讻讘专 注讘专 注诇 砖讘讜注转讜 讘讻讝讬转 砖讗讻诇 讗讬 讚讗诪专 砖诇讗 讗讜讻诇谞讛 诇讗 注讘专 注诇 砖讘讜注转讜 注讚 砖讬讗讻诇谞讛 讻讜诇讛 诇讙诪专讬 砖诇讗 讬砖讗专 诪诪谞讛 诪砖讛讜:





讛诪讗讬专讬

讛诪砖谞讛 讛讞诪砖讬转 讜讛讻讜谞讛 讘讛 讘讘讬讗讜专 注谞讬谉 讛讞诇拽 讛专讗砖讜谉 讙诐 讻谉 讜讛讜讗 砖讗诪专 砖讘讜注讛 砖诇讗 讗讜讻诇 讻讻专 讝讜 砖讘讜注讛 砖诇讗 讗讜讻诇谞讛 砖讘讜注讛 砖诇讗 讗讜讻诇谞讛 讜讗讻诇讛 讗讬谞讜 讞讬讬讘 讗诇讗 讗讞转 讜讝讜 讛讬讗 砖讘讜注转 讘讟讜讬 砖讞讬讬讘讬谉 注诇 讝讚讜谞讛 诪讻讜转 讜注诇 砖讙讙转讛 拽专讘谉 注讜诇讛 讜讬讜专讚 讗诪专 讛专"诐 驻讬' 讻砖讗诪' 砖讘讜注讛 砖诇讗 讗讜讻诇谞讛 讜讗诪专 讗讞专 讻讱 砖讘讜注讛 砖诇讗 讗讜讻诇 讜讗讻诇讛 讞讬讬讘 砖转讬讬诐 砖讗诪专讜 砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻诇讛 讜讗诪专讜 讗讞"讻 砖诇讗 讗讜讻诇 讜讗驻讬' 讗讻诇 诪诪谞讛 讻讝讬转 讜诇驻讬讻讱 讞讬讬讘 诪砖讗讻诇 诪诪谞讛 讻讝讬转 讜讻砖住讬讬诐 讗讻讬诇转讛 讞讬讬讘 砖转讬诐 讜讝讛 讻砖讛拽讚讬诐 砖诇讗 讗讜讻诇 讻诪讜 砖诪砖诇谞讜:



讗诪专 讛诪讗讬专讬 砖讘讜注讛 砖诇讗 讗讜讻诇 讻讻专 讝讜 讜谞砖讘注 驻注诐 讗讞专转 注诇讬讛 砖讘讜注讛 砖诇讗 讗讜讻诇谞讛 讜讻谉 讻诪讛 驻注诪讬诐 讜讗讻诇讛 讗讬谞讛 讞讬讬讘 讗诇讗 讗讞转 讜讛讬讗 注诇 讛砖讘讜注讛 讛专讗砖讜谞讛 砖讘砖注讛 砖谞砖讘注 砖诇讗 讬讗讻诇谞讛 谞注砖讬转 讗住讜专讛 注诇讬讜 讻讗诇讜 讛讬讛 诪讜砖讘注 注诇讬讛 诪讛专 住讬谞讬 讜讗讬谉 砖讘讜注讛 讞诇讛 注诇 砖讘讜注讛 讗诇讗 砖讗讬谉 讘砖讘讜注转讜 砖讜讗 讛讜讗讬诇 讜讚专讱 讛注专讛 (讜)讞讝专 讜谞砖讘注 注诇 讛讚专讱 砖讻转讘谞讜 诇诪注诇讛 讜诪"诪 讗诐 讗讻诇讛 诇讜拽讛 注诇 讛砖讘讜注讛 讛砖谞讬讛 诪砖讜诐 砖讜讗 讜讻诪讜 砖讻转讘谞讜 诇诪注诇讛 讜讬砖 讞讜诇拽讬' 讘讝讜 讝讜 讛讬讗 砖讘讜注转 讘讟讜讬 讻诇讜诪' 讻诇 诪讛 砖讛讝讻专谞讜 讘驻专拽 讝讛 注讚 注转讛 讛讜讗 诪讚讬谞讬 砖讘讜注转 讘讟讜讬 砖讗诪专谞讜 注诇讬讛 砖讞讬讬讘讬谉 注诇 讝讚讜谞讛 诪讻讜转 讜注诇 砖讙讙转讛 拽专讘谉 注讜诇讛 讜讬讜专讚:



讝讛讜 讘讬讗讜专 讛诪砖谞讛 讜讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讝讛 砖讘讬讗专谞讜 讘诪砖谞讛 砖讗讬谞讜 讞讬讬讘 讗诇讗 讗讞转 讚讜拽讗 讻砖讛砖讘讜注讜转 讛谉 注诇 讛住讚专 讛讗诪讜专 专"诇 砖诪转讞诇讛 讗诪专 砖讘讜注讛 砖诇讗 讗讜讻诇 讻讻专 讝讜 讜讗讞"讻 讗诪' 砖讘讜注讛 砖诇讗 讗讜讻诇谞讛 讗讜 砖谞砖讘注 讘砖转讬讛谉 讘诇砖讜谉 讗讞讚 讗讜 讘砖转讬讛谉 砖讘讜注讛 砖诇讗 讗讜讻诇 讻讻专 讝讜 讗讜 诪讻讻专 讝讜 讗讜 砖讘讜注讛 砖诇讗 讗讜讻诇谞讛 诇讻讻专 讝讜 讗讘诇 讗诐 谞砖讘注 讛讞诇讛 砖讘讜注讛 砖诇讗 讗讜讻诇谞讛 诇讻讻专 讝讜 讜讗讞"讻 讗诪专 砖讘讜注讛 砖诇讗 讗讜讻诇 诪诪谞讛 讗讜 砖讘讜注讛 砖诇讗 讗讜讻诇 讻讻专 讝讜 讗讜 诪讻讻专 讝讜 讞讬讬讘 砖转讬诐 砖诇砖讜谞讜转 讗诇讜 专"诇 讘讬谉 砖诇讗 讗讜讻诇 诪诪谞讛 讘讬谉 砖诇讗 讗讜讻诇 诪讻讻专 讝讜 讘讬谉 砖诇讗 讗讜讻诇 讻讻专 讝讜 讘讻诇诐 讞诇讛 砖讘讜注转讜 注诇 讻讝讬转 讗讘诇 砖诇讗 讗讜讻诇谞讛 讗讜 砖诇讗 讗讜讻诇谞讛 诇讻讻专 讝讜 讗讬谉 讛诇砖讜谉 谞讜驻诇 [讗诇讗] 注诇 讻诇讛 讜谞诪爪讗 砖讻砖谞砖讘注 转讞诇讛 诇讗 讗讜讻诇谞讛 诇讗 注讘专 注诇 砖讘讜注转讜 讗讗"讻 讗讻诇 讗转 讻诇讛 讜讻砖讞讝专 讜讗诪' 砖讘讜注讛 砖诇讗 讗讜讻诇 讻讻专 讝讜 讗讜 诪诪谞讛 讗讜 诪讻讻专 讝讜 砖讘讜注转讜 诪转讞讚砖转 讗驻讬' 注诇 讗讻讬诇转 讻讝讬转 讜讻砖讗讻诇 讗转 讻诇讛 谞转讞讬讬讘 讗讞转 诪砖讗讻诇 讻讝讬转 讜讗讞转 诪砖讛砖诇讬诪讛:



讗注"驻 砖讘讬讗专谞讜 讘谞砖讘注 砖诇讗 讬讗讻诇 讻讻专 讝讜 讜讗讞"讻 谞砖讘注 驻注诐 讗讞专转 砖诇讗 讬讗讻诇谞讛 砖讛专讗砖讜谞讛 谞注砖讬转 注诇讬讜 讗住讜专讛 讜讻诪讜砖讘注 注诇讬讛 诪讛专 住讬谞讬 讜讗讬谉 砖讘讜注讛 砖谞讬讛 讞诇讛 注诇讬讛 诪"诪 砖讘讜注讛 砖谞讬讛 砖讘讜注讛 讛讬讗 讗诇讗 砖转诇讜讬讛 讜注讜诪讚转 讜讗诐 谞砖讗诇 注诇 讛砖讘讜注讛 讛专讗砖讜谞讛 讛专讬 讝讜 讞诇讛 诇讗诇转专 讜谞注砖讬转 讗住讜专讛 诪爪讚 讛砖讘讜注讛 讛砖谞讬讛 讜诇讗 谞讚讜谞讛 诇讻讻专 讝讜 讻讗住讜专讛 诪爪讚 注爪诪讛 诇讙诪专讬 诪讻讞 砖讘讜注讛 讛专讗砖讜谞讛 注讚 砖谞讚讜谉 讗转 讛砖讘讜注讛 讛砖谞讬讛 讻诪讬 砖讗讬谞讛 讗诇讗 砖讛讬讗 转诇讜讬讛 讜注讜诪讚转 注诇 讛讚专讱 砖讘讬讗专谞讜 讜诪"诪 讻诇 砖诇讗 谞砖讗诇 注诇 讛专讗砖讜谞讛 讗讬谉 诇讜 砖讗诇讛 注诇 讛砖谞讬讛 砖讗讬谉 诪转讬专讬谉 谞讚专 讗讜 砖讘讜注讛 砖注讚讬谉 诇讗 讞诇讜 讜转诪讛谞讬 注诇 讙讚讜诇讬 讛诪讞讘专讬诐 砖讛讝讻讬专讜 讘讛 诇砖讜谉 砖讗诇讛 讜讛讜讗 砖讻转讘讜 谞砖讗诇 讘砖谞讬讛 讞讬讬讘 讘专讗砖讜谞讛 诇讘讚:



诪讬 砖谞讚专 砖转讬 谞讝讬专讬讜转 讜诪谞讛 讗转 讛专讗砖讜谞讛 讜讗讞"讻 谞砖讗诇 注诇 讛专讗砖讜谞讛 讛专讬 诪讛 砖诪谞讛 注讜诇讛 诇讜 诇谞讝讬专讜转 砖谞讬讛 砖讛讬转讛 专讗讜讬讛 诇讘讗 讗讞专 讛专讗砖讜谞讛 讜诪讘讬讗 拽专讘谞讜转讬讜 讜诪讙诇讞 讜讬爪讗 诇讜 诪讻诇诇 谞讝讬专讜转 讜诇讗 住讜祝 讚讘专 讘砖诇讗 讛驻专讬砖 拽专讘谞讜转讬讜 砖注讚讬谉 诇讗 谞砖诇诐 讛专讗砖讜谉 砖讛专讬 拽专讘谉 诪讻诇诇 讛谞讝讬专讜转 讛讜讗 砖讗祝 讘砖砖讜诪专 讗转 讛谞讝讬专讜转 讻转拽谞讛 爪专讬讱 诇讛讘讬讗讜 讜专讗讜讬 诇讜诪专 砖转讛讗 讘讜 砖讗诇讛 诪转讜讱 砖讛砖讗诇讛 诪讜注讬诇讛 诇注谞讬谉 讛拽专讘谞讜转 砖诇讗 诇讛讘讬讗谉 诪讜注讬诇讛 诇诪驻专注 诇注谞讬谉 讬诪讬诐 砖诪谞讛 讗诇讗 讗驻讬' 讛驻专讬砖 拽专讘谞讜转讬讜 讜讗驻讬' 讻驻专 专"诇 [砖讛讘讬讗谉] 讜讗驻讬' 讙诇讞 砖谞注砖讜 讻诇 注谞讬谞讬 讛谞讝讬专讜转 砖讬砖 砖讗诇讛 讘注谞讬谉 讝讛 讗驻讬' 诇讗讞专 砖谞砖诇诐 诇讛驻拽讬注 诪讛 砖谞诪谞讛 讻诪讬 砖讗讬谞讜 讜诇驻专讜注 讘诪谞讬谞讜 诪讛 砖讛讬讛 专讗讜讬 诇讞讜诇 讗讞专讬讜 砖诪讬 讙专诐 诇砖谞讬讛 砖诇讗 转讞讜诇 专讗砖讜谞讛 讜讛专讬 讗讬谞讛 讻诇讜诪' 诪讬 讙专诐 诇砖谞讬讛 砖诇讗 转讞讜诇 讘讬诪讬诐 砖讛讬讛 诪讜谞讛 讗转 讛专讗砖讜谞讛 专讗砖讜谞讛 讜讛专讬 讗讬谞讛 讜讻诪讬 砖诇讗 讛讬讛 砖诐 诪注讜诇诐 讜诇讗 讛讬讛 诪谞讬谉 讝讛 讗诇讗 诇砖谞讬讛:





专"讬 诪讬讙讗砖

诪转谞讬' 砖讘讜注讛 砖诇讗 讗讜讻诇 讻讻专 讝讜 砖讘讜注讛 砖诇讗 讗讜讻诇谞' 讜讗讻诇 讗讬谞讜 讞讬讬讘 讗诇讗 讗讞转 驻讬' 诇驻讬 砖讻讬讜谉 砖谞砖讘注 注诇讬讛 砖诇讗 讬讗讻诇 讗讜转讛 谞注砖讬转 讗住讜专讛 注诇讬讜 讜讛讜讛 诇讬讛 讻讗诇讜 诪讜砖讘注 注诇讬讛 诪讛专 住讬谞讬 讜诇驻讬讻讱 讗讬谞讜 讞讬讬讘 讗诇讗 讗讞转 砖讛讬讗 讛砖讘讜注讛 讛专讗砖讜谞讛 讗讘诇 注诇 砖讘讜注讛 砖谞讬讛 诇讗 诪讞讬讬讘 砖讗讬谉 砖讘讜注讛 讞诇讛 注诇 砖讘讜注讛 讜讛讗 砖讘讜注讛 砖谞讬讛 讚讗诪专谉 讚诇讗 诪讬讞讬讬讘 注诇讛 诇讗 转讬诪讗 讚诪砖讜诐 砖讘讜注转 讘讬讟讜讬 讛讜讗 讚诇讗 诪讬讞讬讬讘 注诇讛 讗讘诇 诪砖讜' 砖讘讜注转 砖讜讗 诪讞讬讬讘 注诇讛 讗诇讗 讗驻讬' 诪砖讜' 砖讘讜注转 砖讜讗 谞诪讬 诇讗 诪讬讞讬讬讘 注诇讛 讚讻讬 讗诪专讬谞谉 讚诪讞讬讬讘 诪砖讜' 砖讘讜注转 砖讜讗 讛谞讬 诪讬诇讬 讛讬讻讗 讚讗砖转讘注 诇诪讬砖专讬 讗讬住讜专' 讻讙讜谉 讚讗诪专 砖讘讜注讛 砖诇讗 讗讜讻诇 讜讛讚专 讗诪专 砖讘讜注讛 砖讗讜讻诇 讗"谞 砖讗诪专 砖讘讜注讛 砖讗讜讻诇 讜讛讚专 讗诪专 砖讘讜注讛 砖诇讗 讗讜讻诇 讜讛讜讗 讛讚讬谉 谞诪讬 讛讬讻讗 讚讗讬砖转讘注 诇讘讟讜诇讬 诪爪讜讛 讚讛讜讬讗 诇讬讛 砖讘讜注转讜 诇诪讬注讘讚 讗讬住讜专讗 讗讘诇 讛讬讻讗 讚讗砖转讘注 诇诪讬住专 谞驻砖讬讛 讚讘专 讗讬住讜专 讗讬 谞诪讬 诇拽讬讜诪讬 讚讘专 诪爪讜讛 讻讬讜谉 讚诇讗讞讝讜拽讬 讛讛讜讗 诪讬讚讬 讛讜讗 讚拽讗 诪砖转讘注 讜诇讗 诇诪讬注讘专 注诇讬讛 诇讗 诪讬讞讬讬讘 注诇讬讛 诪砖讜诐 砖讘讜注转 砖讜讗.



讜讚讬讬拽讬谞谉 讘讙诪专讗 诪讛 诇讬 诇诪讬转谞讛 砖讘讜注讛 砖诇讗 讗讜讻诇 砖讘讜注讛 砖诇讗 讗讜讻诇谞讛 驻讬专讜砖 诇讬转谞讬 砖讘讜注讛 砖诇讗 讗讜讻诇 砖讘讜注讛 砖诇讗 讗讜讻诇 讗讬 谞诪讬 砖讘讜注讛 砖诇讗 讗讜讻诇谞讛 诇讻讻专 讝讜 砖讘讜注讛 砖诇讗 讗讜讻诇谞讛 讜讗诪讗讬 讗诪专 讘专讬砖讗 砖讘讜注讛 砖诇讗 讗讜讻诇 讜讛讚专 讗诪专 砖讘讜注讛 砖诇讗 讗讜讻诇谞讛.



讜诪讛讚专讬谞谉 讛讗 拽诪"诇 讚讟注诪讗 讚讗诪专 砖诇讗 讗讜讻诇 讜讛讚专 讗诪专 砖讘讜注讛 砖诇讗 讗讜讻诇谞讛 讛讜讗 讚诇讗 讞讬讬诇讗 注诇讬讛 砖讘讜注讛 砖谞讬讛 诪砖讜诐 讚诪讻讬 讗诪专 砖讘讜注讛 砖诇讗 讗讜讻诇 讻讻专 讝讜 谞讗住专讛 注诇讬讜 讻讜诇讛 讜讗驻讬' 讻讝讬转 诪诪谞讛 讜诇驻讬讻讱 讻砖讗诪专 讗讞专 讻讱 砖讘讜注讛 砖诇讗 讗讜讻诇谞讛 诇讗 讞讬讬诇讗 注诇讬讛 砖讘讜注讛 讻诇诇 讚讗讬谉 砖讘讜注讛 讞诇讛 注诇 砖讘讜注讛 讗讘诇 讗诐 讗诪专 讘专讬砖讗 砖讘讜注讛 砖诇讗 讗讜讻诇谞讛 诇讻讻专 讝讜 讜讛讚专 讗诪专 讘转专 讛讻讬 砖讘讜注讛 砖诇讗 讗讜讻诇 讗讜转讛 讞讬讬诇讗 砖讘讜注讛 砖谞讬讛 注诇讬讛 诪砖讜诐 讚砖讘讜注讛 砖诇讗 讗讜讻诇谞讛 讚拽讗诪专 讘专讬砖讗 诪砖诪注 讚诇讗 诪讞讬讬讘 注讚 讚讗讻讬诇 诇讛 讻讜诇讛 讗讘诇 讗诇讜 讗讻诇 诪拽爪转讛 诇讗 诪讞讬讬讘 讜讻讬讜谉 讚讗诪专 讘转专 讛讻讬 砖讘讜注讛 砖诇讗 讗讜讻诇 讗讜转讛 诪砖诪注 讜讗驻讬' 诪拽爪转讛 讜诪砖讜诐 讛讻讬 讞讬讬诇讛 砖讘讜注讛 砖谞讬讛 注诇讬讛 讻讚专讘讗 讚讗诪专 专讘讗 砖讘讜注讛 砖诇讗 讗讜讻诇 讻讻专 讝讜 讻讬讜谉 砖讗讻诇 诪诪谞讛 讻讝讬转 讞讬讬讘 砖讘讜注讛 砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻讜诇讛 诪转谞讬' 砖讘讜注讛 砖诇讗 讗讜讻诇谞讛 讜讗讻诇讛 讗讬谞讜 讞讬讬讘 讗诇讗 讗讞转 讜讚讬讬拽讬谞谉 讘讙诪' 讛讗 转讜 诇诪讛 诇讬 讻讜' 驻讬专讜砖 讘砖诇诪讗 砖讘讜注讛 砖诇讗 讗讜讻诇 砖讘讜注讛 砖诇讗 讗讜讻诇谞讛 讚拽转谞讬 讗讬爪讟专讬讱 诇讗砖诪讜注讬谞谉 讚讗讬谉 砖讘讜注讛 讞诇讛 注诇 砖讘讜注讛 讗诇讗 砖讘讜注讛 砖诇讗 讗讜讻诇谞讛 讚拽转谞讬 转讜 讝讬诪谞讗 讗讞专讬转讬 诇诪讛 诇讬 讜诪讛讚专讬谞谉 讛讗 拽诪"诇 讚讞讬讜讘讗 讛讜讗 讚诇讬讻讗 诪讚拽转谞讬 讗讬谞讜 讞讬讬讘 讗诇讗 讗讞转 讛讗 砖讘讜注讛 诪讬讛讗 讗讬讻讗 诇诪讬诪专 转诇讜讬讛 讜注讜诪讚转 讛讬讗 讜讗讬 诪砖讻讞转 专讜讜讞讗 讞讬讬诇讗 讻讚专讘讗 讚讗诪专 专讘讗 砖讗诐 谞砖讗诇 注诇 讛专讗砖讜谞讛 讞诇讛 砖谞讬讛 转讞转讬讛 砖讗讬诇讜 诇讗 讛讬转讛 谞拽专讗转 砖讘讜注讛 讻诇诇 讗驻讬诇讜 讻讬 诪讬转砖讬诇 注诇 讛专讗砖讜谞讛 谞诪讬 诇讗 讞讬讬诇讛 砖讘讜注讛 砖谞讬讛 讚讛讗 诪注讬拽专讗 诇讗 讛讜转 诇讛讻讬 拽转谞讬 讗讬谞讜 讞讬讬讘 讗诇讗 讗讞转 诇讗砖诪讜注讬谞谉 讚讞讬讜讘讗 讛讜讗 讚诇讬讻讗 讛讗 砖讘讜注讛 诪讬讛讗 讗讬讻讗 讜砖讘讜注讛 诪讬拽专讬讗 讜转诇讜讬讛 讜注讜诪讚转 讛讬讗 讚讗讬 诪砖讻讞转 专讜讜讞讗 讞讬讬诇讛:



讜讗诐 转砖讗诇 讜讻讬讜谉 讚讛讗讬 讟注诪讗 诪讚拽转谞讬 讗讬谞讜 讞讬讬讘 讗诇讗 讗讞转 讛讜讗 讚砖诪注讬谞谉 诇讬讛 讗讻转讬 诇诪讛 诇讬 诇诪讬转谞讛 砖诇讗 讗讜讻诇谞讛 砖诇讗 讗讜讻诇谞讛 转专讬 讝讬诪谞讬 诇讬转谞讬 砖诇讗 讗讜讻诇 砖诇讗 讗讜讻诇谞讛 讗讬谞讜 讞讬讬讘 讗诇讗 讗讞转 讜诪诪讬诇讗 砖诪注转 讞讬讜讘讗 讛讜讗 讚诇讬讻讗 砖讘讜注讛 诪讬讛讜 讗讬讻讗.



讛讬讬谞讜 讟注诪讗 讚拽转谞讬 砖讘讜注讛 砖诇讗 讗讜讻诇谞讛 砖讘讜注讛 砖诇讗 讗讜讻诇谞讛 转专讬 讝讬诪谞讬 讚讗讬 转谞讗 砖讘讜注讛 砖诇讗 讗讜讻诇谞讛 讘诇讞讜讚 讛讜讛 讗诪讬谞讗 讛讗讬 讚拽转谞讬 讗讬谞讜 讞讬讬讘 讗诇讗 讗讞转 诇讗砖诪讜注讬谞谉 讚讗讬谉 砖讘讜注讛 讞诇讛 注诇 砖讘讜注讛 讜诇注讜诇诐 砖讘讜注讛 诪注讬拽专讗 诇讬转讗 诇讛讻讬 拽转谞讬 砖讘讜注讛 砖诇讗 讗讜讻诇谞讛 转专讬 讝讬诪谞讬 讻讬 讛讬讻讬 讚转砖诪注 诪诪砖谞讛 讬转讬专讛 讚讛讗讬 讚拽转谞讬 讗讬谞讜 讞讬讬讘 讗诇讗 讗讞转 讞讬讜讘讗 讛讜讗 讚诇讬讻讗 讛讗 砖讘讜注讛 诪讬讛讗 讗讬讻讗 诇讬诪讗 诪住讬讬注 诇讬讛 诪讬 砖谞讝专 砖转讬 谞讝讬专讜转 讜讛驻专讬砖 拽专讘谉 讜讗讞专 讻讱 谞砖讗诇 注诇 讛专讗砖讜谞讛 注诇转讛 诇讜 砖谞讬讛 讘专讗砖讜谞讛 讗诇诪讗 谞讝讬专讜转 砖谞讬讛 转诇讜讬讛 讜注讜诪讚转 讛讜讗讬 诪砖讻讞转 专讜讜讞讗 讞讬讬诇讛 讜诪砖讜诐 讛讻讬 讻讬讜谉 讚讗讬转砖讬诇 注诇 讛专讗砖讜谞讛 讜讗讬讙诇讗讬 诪讬诇转讗 讚诇讗 讛讜讛 诪讬讞讬讬讘 讘讛 注诇转讛 诇讜 砖谞讬讛 讘专讗砖讜谞讛 讛讻讗 谞诪讬 砖讘讜注讛 砖谞讬讛 转诇讜讬讛 讜注讜诪讚转 谞讛讬 讗诐 讗讬转砖讬诇 注诇 讛专讗砖讜谞' 讞讬讬诇讛 砖谞讬讛 讘诪拽讜诪讛 讜诪讛讚专讬谞谉 讛讻讬 讛砖转讗 讛转诐 谞讝讬专讜转 诪讬讛讗 讗讬讻讗 讻诇讜诪专 讗注"讙 讚谞讚专 谞讝讬专讜转 专讗砖讜谞讛 诇讬讻讗 诇诪讬诪专 讚谞讝讬专讜转 砖谞讬讛 诇讬转讗 讻诇诇 讗诇讗 谞讝讬专讜转 砖谞讬讛 诪讬讛讗 讗讬转讗 讚讛讗 讻讬 诪谞讬 诇谞讝讬专讜转 专讗砖讜谞讛 讜诪砖诇讬诐 诇讬讛 讘注讬 诇诪讬讛讚专 讜诪讬诪谞讬 诇谞讝讬专讜' 砖谞讬讛 讜讻讬讜谉 讚谞讝讬专讜转 讛讗 拽讗 讞讝讬谞谉 诪讬讛讗 讚讗讬转讬讛 讜诪砖讜诐 讚诇讗 讗驻砖专 诇诪讬诪谞讬 转专讬 谞讝讬专讜转 讘讛讚讬 讛讚讚讬 讛讜讗 讚诇讗 讞讬讬诇讛 砖谞讬讛 讗诇讗 注讚 讚诪谞讬 诇讛讜 诇专讗砖讜谞讛 讜诪砖诇讬诐 诇讛 诪砖讜诐 讛讻讬 讛讜讬讗 转诇讜讬讛 讜注讜诪讚转 讗讬 诪转砖讬诇 注诇 讛专讗砖讜谞讛 讜诪砖讻讞转 专讜讜讞讗 讞讬讬诇讗 讗讘诇 诇注谞讬谉 砖讘讜注讜转 讻讬讜谉 讚砖讘讜注讛 讚诇讬讻讗 讝讬诪谞讗 讚讞讬讬诇讗 讘讬讛 讻诇诇 讚讛讗 诪讻讬 讗砖转讘注 砖讘讜注讛 专讗砖讜谞讛 讗讬转住专 诇讬讛 诇注讜诇' 讜拽讬讬诪' 诇谉 讚讗讬谉 砖讘讜注' 讞诇讛 注诇 砖讘讜注讛 讗讬讻讗 诇诪讬诪' 讚诇讬转讗 砖讘讜注讛 砖谞讬讛 诪注讬拽专讗 讻诇诇 讜诇讗 讗诪专讬谞谉 讚转诇讜讬讛 讜注讜诪讚转 讛讬讗 讜讻讬讜谉 砖讻谉 讗驻讬' 讻讬 诪讬转砖讬诇 谞诪讬 讗专讗砖讜谞讛 砖讘讜注讛 砖谞讬讛 诇讗 讞讬讬诇讛 讘诪拽讜诪讛 讻诇诇 讚讛讗 讘注讬讚谞讗 讚讗讬砖转讘注 诇讛 诇讗 讛讜讬讗 砖讘讜注讛 讻诇诇.



讗诪专 专讘讗 谞砖讘注 注诇 讻讻专 驻讬' 讜讗讞专 讻讱 讗讻诇讛 讗诐 砖讬讬专 诪诪谞讛 讻讝讬转 谞砖讗诇 注诇讬讛 驻讬' 讜讻讬讜谉 砖谞砖讗诇 注诇讬讛 驻专讞 诇讬讛 讗讬住讜专讗 诪讬谞讬讛 讗诪专 诇讬讛 专讘 讗讞讗 讘专讬讛 讚专讘讗 诇专讘 讗砖讬 讛讬讻讬 讚诪讬 讗讬 讚讗诪专 砖讘讜注讛 砖诇讗 讗讜讻诇 讚讗砖转讻讞 讚讗驻讬' 讻讝讬转 诪讬谞讛 谞诪讬 讚讗讬讻讗 注诇讬讛 砖诐 讗讻讬诇讛 拽讗 讗住专 讗谞驻砖讬讛 诪讻讝讬转 拽诪讗 讛讜讗 讚注讘专讬 诇讗讬住讜专讗 讜讻讬讜谉 砖讻谉 谞讛讬 讚诪讛谞讬讗 诇讬讛 讛讛讬讗 砖讗诇讛 讗砖讗专讗 讗讛讛讜讗 讻讝讬转 诪讬讛讗 讚讗讻诇 拽讗 诪讞讬讬讘 拽专讘谉 讜讗讬 讚讗诪专 砖诇讗 讗讜讻诇谞讛 讚讗讬砖转讻讞 讚诇讗 诪讬讞讬讬讘 注讚 讚讗讻讬诇 诇讛 讻讜诇讛 诪讗讬 讗讬专讬讗 讻讝讬转 讗驻讬' 砖讬讬专 讘讛 诪砖讛讜 谞诪讬 诇讬转砖讬诇 注诇讬讛 讚讻讬讜谉 讚诪讬转砖讬诇 讗讛讛讜讗 诪砖讛讜 驻拽注 诇讬讛 讞讬讜讘讗 诪讬谞讬讛 讚讛讗 注诇 诪讛 讚讗讻讬诇 诇讗 讛讜讛 诪讬讞讬讬讘 注诇讬讛 讻诇诇 讗诇讗 注讚 讚讗讻讬诇 诇讬讛 诇讛讛讜讗 诪砖讛讜 讜讻讬讜谉 讚讗讛讛讜讗 诪砖讛讜 讛讗 讗讬转砖讬诇 注诇讬讛 讗砖转讻讞 讚诇讬讻讗 讞讬讜讘讗 讛讻讗 讻诇诇.



讜诪讛讚专讬谞谉 讗讬 讘注讬转 讗讬诪讗 砖诇讗 讗讜讻诇 讜讗讬 讘注讬转 讗讬诪讗 砖诇讗 讗讜讻诇谞讛 讗讬 讘注讬转 讗讬诪讗 砖诇讗 讗讜讻诇 讚讗注"讙 讚诪讻讬 讗讻诇讬讛 诇讻讝讬转 拽诪讗 讛讗 注讘专讬 诇讗讬住讜专' 讜讞讬讬讘 诇讬讛 讘拽专讘谉 讗驻讬诇讜 讛讻讬 讻讬 诪讬转砖讬诇 讛砖转讗 讗砖讗专讗 诪讬讙讜 讚诪讛谞讬讗 砖讗诇讛 讗讛讛讜讗 砖讗专讗 诪讛谞讬讗 谞诪讬 讗讛讛讜讗 讻讝讬转 拽诪讗 讚讗讻诇 讜驻拽注 诇讬讛 讞讬讜讘讗 诪讬谞讬讛 讜讗讬 讘注讬转 讗讬诪讗 砖诇讗 讗讜讻诇谞讛 讗注"讙 讚讻诪讛 讚诇讗 讗讻诇讛 讻讜诇讛 讗驻砖专 诇讬讛 诇讗讬转砖讜诇讬 注诇讬讛 讚讛讗 诇讗 诪讬讞讬讬讘 诇讛讜 讗诇讗 注讚 讚讗讻讬诇 诇讛 讻讜诇讛 讗驻讬' 讛讻讬 讗诐 砖讬讬专 诪诪谞讛 讻讝讬转 讞砖讬讘 讜讻讬 讗讬转砖讬诇 注诇讬讛 驻拽注 诇讬讛 讗讬住讜专讗 诪讻讜诇讛 讗讘诇 讗驻讞讜转 诪讻讝讬转 诇讗 讞砖讬讘 讜诇讗 讗驻砖专 诇讗讬转砖讜诇讬 注诇讬讛 讻讬 讛讬讻讬 讚诇讬驻拽注 诇讬讛 讗讬住讜专讗 诪讻讜诇讛 谞拽讟讬谞谉 诪讻诇 诪拽讜诐 诪讛讗讬 诪讬诪专讗 讚讛讬讻讗 讚讗讻诇讬讛 诇讻讻专 讻讜诇讬讛 诇讬转 诇讬讛 诇讗讬转砖讜诇讬 注诇讬讛 讻诇诇 讚讻讬 拽讗 诪讛谞讬讗 砖讗诇讛 诪讬拽诪讬讛 讚诇讬注讘专讬讛 讗讘诇 诇讘转专 讚注讘讚讬讛 诇讗讬住讜专讗 诇讗 诪讛谞讬讗 砖讗诇讛 讚讛讗 讛讬讻讗 讚讗诪专 砖诇讗 讗讜讻诇 讜讗讻诇讬讛 诇讻讝讬转 拽诪讗 讗讬 诇讗讜 讚讗讬讻讗 砖讗专讗 讚拽讗 诪讬转砖讬诇 注诇讬讛 诇讗 讛讜讛 诪讛谞讬讗 砖讗诇讛 讗讻讝讬转 拽诪讗 讚讗讻诇:



讜讛讬讻讗 讚讗诪专 谞诪讬 砖诇讗 讗讜讻诇谞讛 讗诐 砖讬讬专 诪诪谞讛 讻讝讬转 讛讜讗 讚讗讬转砖讬诇 注诇讬讛 讜讗讬 诇讗 诇讗 诪讬转砖讬诇 注诇讬讛 讜注诇讛 讛讜讗 讚讗诪专讬谞谉 诪讬转讬讘讬 诪讬 砖谞讝专 砖转讬 谞讝讬专讜转 讜诪谞讛 专讗砖讜谞讛 讜讛拽专讬讘 拽专讘谉 讜讗讞专 讻讱 谞砖讗诇 注诇 讛专讗砖讜谞讛 注诇转讛 诇讜 砖谞讬讛 讘专讗砖讜谞讛 讗诇诪讗 讗祝 注诇 讙讘 讚诪谞讛 诇讛讜 专讗砖讜谞讛 讜讗砖诇讬诐 诇讛讜 讻讜诇讛 讗驻砖专 诇讬讛 诇讗讬转砖讜诇讬 注诇讬讛 诇诪驻专注 讛讻讗 谞诪讬 讗注"讙 讚讗讻诇讬讛 诇讻讜诇讬讛 讻讻专 诇讬转砖讬诇 注诇讬讛 诇诪驻专注.



讜诪驻专拽讬谞谉 讛讻讗 讘诪讗讬 注住拽讬谞谉 讘砖诇讗 讻驻专 讻诇讜诪专 诇讗 讛讘讬讗 注讚讬谉 讻驻专转讜 砖讻讬讜谉 砖讛讻驻专讛 诪讻诇诇 讞讬讬讘讬 讛谞讝讬专讜转 讛讬讗 讛讜讬讗 诇讛 诪讻诇诇 讛谞讝讬专讜转 讻讗讬诇讜 诇讗 讛砖诇讬诐 注讚讬谉 讛谞讝讬专讜转 讚诪讬 讜讻讬讜谉 砖讻谉 诪讬讙讜 讚诪讛谞讬讗 讛讛讬讗 砖讗诇讛 诇注谞讬谉 讛讛讬讗 讻驻专讛 砖诇讗 讬讘讬讗 讗讜转讛 诪讛谞讬讗 谞诪讬 诇诪驻专注 诇注谞讬谉 讬诪讬诐 砖诪谞讛 讗讜转诐 诇砖诐 谞讝讬专讜转 专讗砖讜谞' 讜诪砖讜诐 讛讻讬 讗讬 诪讬转砖讬诇 注诇讛 注诇转讛 诇讜 砖谞讬讛 讘专讗砖讜谞讛:



讜讗诐 转砖讗诇 注诇 讝讛 讛驻讬专讜拽 讗讬 讛讻讬 诇注谞讬谉 砖讘讜注讛 谞诪讬 讛讗 诪讬讞讬讬讘 拽专讘谉 注讜诇讛 讜讬讜专讚 讜讻讬讜谉 砖讻谉 诇讬转砖讬诇 注诇讛 讜讗祝 注诇 驻讬 砖讻讘专 讗讻诇 讗转 讻讜诇讛 砖讛专讬 注讚讬讬谉 诇讗 讛讘讬讗 拽专讘谉 诇讗 讚诪讬 讚讗讬诇讜 讛转诐 拽专讘谉 诪讻诇诇 讞讬讜讘 讛谞讝讬专讜转 讛讜讗 砖讛专讬 讗驻讬诇讜 讻砖讬砖诪讜专 讛谞讝讬专讜转 谞转拽谞讛 拽专讘谉 讝讛 讞讬讬讘 讛讜讗 诇讛讘讬讗讜 讜诪砖讜诐 讛讻讬 讛讜讛 诇讬讛 诪讻诇诇 讛谞讝讬专讜转 讜讻讗诇讜 诇讗 讛砖诇讬诐 注讚讬谉 讛谞讝讬专讜转 讗讘诇 诇注谞讬谉 讛砖讘讜注讛 拽专讘谉 讝讛 讗讬谞讜 诪讘讬讗 讗讜转讜 讗诇讗 讻砖注讜讘专 注诇 砖讘讜注转讜 讗讘诇 讗诐 诇讗 注讘专 注诇 砖讘讜注转讜 讗讬谞讜 讞讬讬讘 诇讛讘讬讗讜 讜讻讬讜谉 砖讻谉 谞诪爪讗 砖讗讬谞讜 诪讻诇诇 讛砖讘讜注讛 讜诪砖讜诐 讛讻讬 讻砖注讘专 注诇 讛砖讘讜注讛 讗讬谞讜 讬讻讜诇 诇讬砖讗诇 注诇讬讛 讜讗注驻"讬 砖诇讗 讛讘讬讗 注讚讬谉 拽专讘谉 砖讛专讬 讛拽专讘谉 讗讬谞讜 诪讻诇诇 讛砖讘讜注讛 注爪诪讛:



讜讗拽砖讬谞谉 讜讛转谞讬讗 讻驻专 讻诇讜诪专 讜讗注驻"讬 砖讻讘专 讻驻专 谞砖讗诇 讛讜讗 注讚讬谉 注诇 讛专讗砖讜谞讛.



讜驻专拽讬谞谉 讘砖诇讗 讙讬诇讞 讻诇讜诪专 讜讗注驻"讬 砖讻讘专 讻驻专 讛讜讗 注讚讬谉 诪讞讜住专 转讙诇讞转 砖注专 专讗砖讜 讚诪讬讙讜 讚诪讛谞讬讗 讛讛讬讗 砖讗诇讛 讗转讙诇讞转 砖注专 专讗砖讜 砖诇讗 讬讛讗 诪讞讜讬讘 诇讙诇讞 诪讛谞讬讗 谞诪讬 诇诪驻专注 诇注谞讬谉 砖诪讜谞讛 讬诪讬诐 诇砖诐 谞讝讬专讜转 专讗砖讜谞讛 讜专讘讬 讗诇讬注讝专 讛讬讗 讚讗诪' 转讙诇讞转 诪注讻讘讛 讜注讬拽专 诪讬诪专讬讛 讚专讘讬 讗诇讬注讝专 讘诪住讻转 谞讝讬专 讘驻专拽 讘' (讚祝 讬"讚 注"讘):



讜讗拽砖讬谞谉 讜讛转谞讬讗 讙讬诇讞 讻诇讜诪专 讗注驻"讬 砖讙讬诇讞 谞砖讗诇 讛讜讗 注讚讬谉 注诇 讛专讗砖讜谞讛 讗诇诪讗 讗注"讙 讚诇讗 讗讬砖转讗专 诪讬讚讬 讚诪讛谞讬讗 讘讬讛 砖讗诇讛 诇讛讘讗 诪讛谞讬讗 诇讬讛 砖讗诇讛 诇诪驻专注 讛讻讗 谞诪讬 诇注谞讬谉 砖讘讜注讛 讗注"讙 讚讛讗 讗讻诇讛 诇讻讜诇讛 讻讻专 讚诇讬讻讗 诪讬讚讬 讚诪讛谞讬讗 讘讬讛 砖讗诇讛 诇讛讘讗 诇讬讛谞讬 诇讬讛 诇诪驻专注 讗诪专 专讘 讗砖讬 谞讝讬专讜转 讗砖讘讜注讛 拽讗 专诪讬转 诪讬 讙专诐 诇谞讝讬专讜转 砖谞讬讛 砖诇讗 转讞讜诇 讘讗讜转谉 讬诪讬诐 砖诪谞讛 讘转讞讬诇' 谞讝讬专讜转 专讗砖讜谞讛 讜讛砖转讗 讚谞砖讗诇 注诇讬讜 讜讻讬讜谉 砖谞砖讗诇 注讻砖讬讜 注诇讬讛 讗讬讙诇讗讬 诪讬诇转讗 砖谞讝讬专讜转 专讗砖讜谞讛 讗讬谞讛 讜砖讗讜转谉 讬诪讬诐 砖诪谞讛 诇谞讝讬专讜转 砖谞讬讛 讛讬讜 讜讻讗讬诇讜 诪转讞讬诇讛 诇砖诐 谞讝讬专讜转 砖谞讬讛 诪谞讛 讗讜转谉 讗讘诇 诇注谞讬谉 砖讘讜注讛 砖讗诐 讬砖讗诇 注诇讬讛 注讻砖讜 讗讬注拽专 讛讚讘专 诇讙诪专讬 讘诇讗 砖讬讞讜诇 讗讞专 讘诪拽讜诪讜 讗讬谉 讘讜 讬讻讜诇转 诇讗讞专 砖讗讻诇 讗转 讛讻讻专 讻讜诇讜 讜注砖讛 讗转 讛讗讬住讜专 砖讬砖讗诇 注诇 讛砖讘讜注讛 注讻砖讜 讜讬注拽讜专 讗转 讛讚讘专 讻讜诇讜 诪注讬拽专讜 诇诪驻专注 讘诇讗 砖讬讞讜诇 讗讞专 讘诪拽讜诪讜.





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讛讗 转讜 诇诪讛 讻讜' 讜讗注"讙 讚讛讻讗 诇讗 诪爪讬 诇诪转谞讬 讗诇讗 讗讞转 讚讗讬爪讟专讬讱 讻讜' 注讻"诇 讚讗讬 诇讗 讛讜讛 转谞讬 讞讬讬讘 诇讗 讛讜讛 讚讬讬拽讬谞谉 讚讘讗诪专 砖诇讗 讗讜讻诇谞讛 讜讛讚专 砖诇讗 讗讜讻诇 讚讞讬讬讘 转专转讬 讗诇讗 讚讛讻讗 讛讜讛 砖讘讜注讛 讗' 讜专讜讜讞讗 诇讗 砖讘拽讛 诇砖讘讜注讛 讚砖诇讗 讗讜讻诇谞讛 讗驻讬诇讜 讘谞砖讗诇 注诇 讛专讗砖讜谞讛 诪砖讗"讻 讘讗诪专 砖诇讗 讗讜讻诇 讚讛讜住讬祝 讘砖讘讜注讛 砖谞讬讛 注诇 讻诇 讻讝讬转 讜专讜讜讞讗 讛讜讗 讚砖讘拽讛 诇讛 讘谞砖讗诇 注诇 讛专讗砖讜谞讛 讗讘诇 讘诇讗 谞砖讗诇 注诇 讛专讗砖讜谞讛 讗祝 讘讗诪专 砖诇讗 讗讜讻诇谞讛 讜讛讚专 砖诇讗 讗讜讻诇 诇讗 讛讜讛 诪讬讞讬讬讘 转专转讬 讗讬 诇讗 讚拽转谞讬 诇砖讜谉 讞讬讬讘 讗诇讗 讚讛"诪 诇诪转谞讬 讞讬讬讘 讗' 讜注讬讬谉 讘讗讘谉 诇"讘:


讘讚"讛 讗诐 谞砖转讬讬专 讻讜' 谞专讗讛 讚讻讬 诇讗 砖讬讬专 讗诇讗 驻讞讜转 诪讻讝讬转 讚讞讬讬讘 讻讜' 注讻"诇 讛讬讬谞讜 诇砖谞讜讬讬讗 讚诪住讬拽 讗讬 砖讬讬专 讻讝讬转 讞砖讬讘 诇讗转砖讜诇讬 讘讬讛 讻讜' 讗讘诇 诇驻讬 讚讘专讬 讛诪拽砖讛 讚拽讗诪专 诪讗讬 讗专讬讗 讻讝讬转 讗驻讬诇讜 讻诇 砖讛讜讗 谞诪讬 讜讜讚讗讬 讚讛讜讛 住"诇 讚讗讬谞讜 讞讬讬讘 讘砖讬讬专 讘驻讞讜转 诪讻讝讬转 讜注讚讬讬谉 诇讗 注讘专 注诇 砖讘讜注转讜 讜注讬讬谉 讘驻专砖"讬 讜讘专"谉:





讞讻诪转 砖诇诪讛

转讜住' 讘讚"讛 讛讗 转讜 讻讜' 讚讞讬讜讘讗 讛讜讗 讚诇讬讻讗 讻讜' 讝讜 讛讬讗 讻讜' 讻爪"诇:





专砖"砖

讙诪专讗 讗诇讗 讗"讗 讘讚讘"诪 讻转讬讘 诪讗讬 拽讗 诪诪注讟. 讻爪"诇:



讙诪' 砖诐 讜专讘谞谉 讛转诐 讗讬转讬' 讘诇讗 讗讬讟讬讘. 谞"诇 讚驻诇讬讙讬 讘驻诇讜讙转转 专"诪 讜专讘谞谉 诇驻诪砖"讻 讛专"谉 讘住"驻 讚诇拽诪谉 讙讘讬 讬讘专讻讱 讜讬讬讟讬讘 诇讱 讚诇专"诪 诪讬砖转诪注 讛讛讬驻讱 拽诇诇讛 讜诇专讘谞谉 诇讗 讘专讻讛 讜诇讗 拽诇诇讛:



专砖"讬 讚"讛 讗讘诇 讗诪专. 讚讗讬诇讜 砖诇讗 讗讜讻诇谞讛 讻讜诇讛 诪砖诪注 讻讜'. 讻爪"诇:



[转讚"讛 讛讗 转讜. 诇讻"谞 讻住驻专讬诐 讚诇"讙 讻讜' 转诇转 讝诪谞讬谉. 讜诇注谞讚"谞 讚驻讬专讜砖 诪转谞讬转讬谉 讛讜讗 砖讘讜注讛 砖诇"讗 讻讻专 讝讜 (讗讜) 砖讘讜注讛 砖诇讗 讗讜讻诇谞讛 (讜讗讞"讻 讗诪专) 砖讘讜注讛 砖诇讗 讗讜讻诇谞讛 讜讗讻诇讛 讻讜' 讜讛砖转讗 砖驻讬专 讟驻讬 讚讚讬讬拽 讘讙诪专讗 讛讗 拽诪"诇 讟注诪讗 讻讜' 诪讚诇讗 转谞讬 讘砖讘讜注讛 讘' 讙"讻 讛转专讬 诇讬砖谞讬 讻诪讜 讘砖讘讜注讛 讛专讗砖讜谞讛 讜谞讻讜谉 讘注讝"讛] :





讞讬讚讜砖讬 讞转"住

讙诪' 讗讘诇 讗诪专 砖诇讗 讗讜讻诇谞讛 讻讜' 注讬' 诪"砖 讛砖"讱 讬"讚 住讬' 专诇"讞 住拽讬"讗 砖讛拽砖讛 诇驻诪"砖 转讜住' 讚讞"砖 谞诪讬 诪讜砖讘注 讜注讜诪讚 讛讜讗 讗讬讱 讬讞讜诇 砖诇讗 讗讜讻诇 讗砖诇讗 讗讜讻诇谞讛. 讜诇驻注"讚 讻讬讜谉 讚讗讬 谞砖专祝 诪诪谞讜 讻诇 砖讛讜讗 讗驻讬' 讗讬住讜专讗 诇讬讻讗 诪砖讜诐 讚诇讗 讞讝讬 转讜 诇讗讬爪讟专讜驻讬 砖驻讬专 讞讬讬诇 砖诇讗 讗讜讻诇 讜拽"诇:


转讜住' 讚"讛 讛讗 转讜 诇诪讛 诇讬 讻讜' 谞诇驻注"讚 诇讬砖讘 讙讬' 专砖"讬 讜讙诐 拽砖讛 诪讗讜讚 诇讜诪专 讚诪讚讬讬拽 诪讚转谞讬讗 讗讬谞讜 讞讬讬讘 讗诇讗 讗讞转 讜讘讗诪转 讻谉 讚专讱 讛转谞讗 讘讻诇 讚讜讻转讗. 讗诇讗 谞诇驻注"讚 砖注讬拽专 拽讜' 讗讬讱 谞拽讟 诇讬砖谞讗 砖诇讬诇讛 讗讬谞讜 讞讬讬讘 讗诇讗 讗讞转 讛讗 讗讗讬讚讱 砖讘讜注讛 讞讬讬讘 谞诪讬 诪砖讜诐 砖讘讜注讜转 砖讜讗 讜诇讜拽讬谉 注诇讬讛 讜讛"诇 诇诪讬诪专 讗讬谞讜 讗诇讗 讗讞转 讚诇讬讻讗 讗诇讗 砖讘讜注讛 讗讞转 讚讗讬讚讱 诇讗 讞讬讬诇讬 讜诪"诪 讞讬讬讘 注诇讬讛. 讗"谞 讞讬讬讘 讗讞转 诪砖讜诐 讘讟讜讬. 讗讘诇 诇讗 讘诇讬砖谞讗 砖诇讬诇讛. 讗诇讗 注"讻 讚讗讬讚讱 诇讗讜 砖讘讜注讜转 砖讜讗 讛讜讗 讚砖驻讬专 诪讛谞讬 诇讗诇讜诪讬 讗讬住讜专讗 诪讘诇讬 诇诪爪讜讗 讛讬转专 讗专讗砖讜谞讛 砖诪讬讚 转讞讜诇 讛砖谞讬讬讛 讜讗诐 讻谉 讝讛 砖讬讬讱 讛转诐 讘谞讚专讬诐 讚诪讬讬专讬 诪诪诇拽讜转 讚讜诪讬讗 讚谞讚专 讘转讜讱 谞讚专 讚讞讬讬讘 讘' 讘诪诇拽讜转 讗讬讬专讬 诪砖讗"讻 讛讻讗 讗讬讬专讬 诇注谞讬谉 拽专讘谉 讚砖讘讜注讜转 讘讟讜讬 砖驻讬专 砖讬讬讱 讗讬谞讜 讞讬讬讘 讗诇讗 讗讞转 讜诇讗 诪爪讬 诇讗讜讻讜讞讬 诪讛讗 讜讚讜"拽: 讜讛谞讛 讛专讬"祝 讛砖诪讬讟 讛讗 讚专讘讗. 讜讛专"谉 讻转讘 讚诇讗 讙专住 讛讻讗 讙' 驻注诪讬诐 砖诇讗 讗讜讻诇谞讛 讜讝讛 讗讬谞讜 诪住驻讬拽 讚注讚讬讬谉 诪讜讻讞 讛转诐 讘谞讚专讬诐 讜讗讻转讜讘 诪讝讛 诇拽诪谉 讗讬"讛 讜诇讜诇讬 讚讘专讬 讛专"谉 讛讬讬转讬 诪讬讬砖讘 讻讱 讚诪谉 讛讚讬谉 砖诇讗 转讞讜诇 讛砖谞讬讬讛 讻讬讜谉 砖诪转讞诇讛 讬爪讗转讛 诇讘讟诇讛 讜诇讗 诪爪讗讛 诪拽讜诐 诇讞讜诇. 讻诪"砖 专砖"讬 讚"讛 讛讻讗 讙讘讬 砖讘讜注讛 讻讜' 讜讗驻"讛 讞讬讬诇讬. 谞诇注"讚 讚诪讛"讟 讙讜驻讬讛 诇讗 讬爪讗讛 诇讘讟诇讛 讚讗诇讬诐 讗诇讬诪讗 诇砖讘讜注讛 拽诪讬讬转讗 砖讗"讗 诇讜 诇砖讗讜诇 注诇讬讛 砖讗讝 转讞讜诇 讛砖谞讬讬讛 讜讛讬讬谞讜 诇专讘讗 诇砖讬讟转讜 讚讗讬转 诇讬讛 讘住诪讜讱 谞砖讘注 注诇 讛讻讻专 讜讗讻诇讜 讗讬谉 谞砖讗诇讬谉 注诇讬讛 诪砖讗"讻 诇讗诪讬诪专 诇拽诪谉 讚拽讬讬"诇 讚讻讜讜转讬讛 注讚讬讬谉 诇讗 诪讛谞讬 诪讬讚讬 砖讗诐 讬讛讬讛 诇讜 驻转讞 讞专讟讛 注诇 砖讘讜注转讜 讛专讗砖讜谞讛 讬讗讻诇 讛讻讻专 转讞诇讛 讜讗讞"讻 讬砖讗诇 注诇讬讜 讜转讜 诇讗 讞讬讬诇讬 讛砖谞讬讬讛 讻讬讜谉 讚诇讬讻讗 诪讬讚讬 讘注讜诇诐 诪诪谞讜. 讜讻讬讜谉 讚诇讗 讗诇讬诐 讛砖讘讜注讛 讬爪讗转讛 诇讘讟诇讛 讜讗祝 讗诐 谞砖讗诇 注诇 讛专讗砖讜谞讛 拽讜讚诐 砖讗讻诇 讛讻讻专 诇讗 讞讬讬诇讬 讛砖谞讬讬讛 讜讗"砖 讚诇讗 讛讘讬讗 讛专讬"祝 讜讚讜"拽. 讜注讬' 诇拽诪谉 讘住诪讜讱 讗讬"讛 注讜讚 讬砖讜讘 讗讞专:


转讜住' 讚"讛 讛讻讬 讛砖转讗 讻讜' 注讬' 讛讬讟讘 讛转诐 讘谞讚专讬诐 诇驻注"讚 谞"诇 诇讬砖讘 讛专讬"祝 注"讚 讛专"谉 讝"诇 讚诇讗 讙专讬住 讛讻讬 讛讗 讚专讘讗 讻诇诇 专拽 讛转诐 砖驻讬专 注讘讚 讚诇讗 驻住拽讬' 讚诇讻讗讜专讛 讚讘专讬 转讜住' 讚讛讻讗 爪"注 讟讜讘讗 砖讻' 讜住"诇 讻专讘 讛讜谞讗 讚讗诪专 讛转诐 诇注讬诇 讗讬谉 谞讝讬专讜转 讞诇 注诇 谞讝讬专讜转 讻讜' 注讬"砖 讜爪"注 讚专讘 讛讜谞讗 诇讗 诪爪讬 住讘专 讻专讘讗 讜讻谉 讘讛讬驻讜讱 讚诪拽砖讛 讛转诐 讘砖"住 讚讘诪转谞讬' 讘谞讚专 讘转讜讱 谞讚专 注"讻 讗讬讬专讬 讘讗诪专 讛专讬谞讬 谞讝讬专 讛讬讜诐 讜讞讝专 讜讗诪专 讛专讬谞讬 谞讝讬专 讛讬讜诐 讚讗讬 讘讛专讬谞讬 诇诪讞专 讚诪讬讙讜 讚讗转讜住祝 讞讚 讬讜诪讗 讻讜' 讗讬讱 讗诪专 讗讬谉 砖讘讜注讛 转讜讱 砖讘讜注讛 讛讗 讗诪专 专讘讗 讘转讗谞讬诐 讜注谞讘讬诐 诪讙讜 讚讞讬讬诇 讗注谞讘讬诐 讞讬讬诇 谞诪讬 讗转讗谞讬诐 讜诪住讬拽 讚专讘 讛讜谞讗 诇讬转 诇讬讛 讚专讘讗 讜讗诐 讻谉 专讘讗 谞诪讬 诇讬转 诇讬讛 讚专讘 讛讜谞讗 讜讗讬讱 谞拽讟 讛砖"住 讘转讬' 讗讞讚 诇专讘讗 诪砖讜诐 讚专讘讗 讜爪"注 讟讜讘讗:


讜讬砖 诇讬砖讘 讚诇讻讗讜专讛 诇讗 诪拽砖讛 讛砖"住 讛转诐 诪讬讚讬 讚诪砖讻讞转 诇讬讛 谞诪讬 讘砖讘讜注讜转 讘谞砖讘注 砖诇讗 诇讗讻讜诇 砖诇砖讬诐 讜讞讝专 讜谞砖讘注 砖诇讗 诇讗讻讜诇 砖诇砖讬诐 讜讗讞讚 讬诪讬诐 讚诇讗 讞讬讬诇 讗驻讬' 讗讬讜诪讗 讬转讬专讗 诇驻诪"砖 讘讞拽 讬注拽讘 住讬' 转驻"讛 讘谞砖讘注 砖诇讗 诇讗讻讜诇 诪爪讛 住转诐 讗诐 注诪讚 讘诇讬诇 驻住讞 诇讗 讞讬讬诇 讗驻讬' 讗讬诪讬 讛讬转专 讻讬讜谉 砖讝诪谉 讛讗讬住讜专 拽讚诐 讗讘诇 讘谞砖讘注 讘讗诪爪注 讛砖谞讛 讞诇 谞诪讬 讗诇讬诇 驻住讞 讘讻讜诇诇 讜诪讜专讬 谞"讬 讘住' 讻转讜讘讛 讘拽讜谞讟专住 砖讘转 讗讞讬诐 诇讗"注 住讬诪谉 拽讬"讞 住讟"讜 讘讬讗专 讬讜转专 讜讗诐 讻谉 讘砖讘讜注讛 诪砖讻讞转 诇讬讛 讻讛"讙 讜爪"诇 讚讗诐 讻谉 讗诪讗讬 谞拽讟 讗讬谞讜 讞讬讬讘 讗诇讗 讗' 诇讗砖诪讜注讬谞谉 专讘讜转讗 讟驻讬 讚讘讬讜诐 讛诇"讗 讗驻讬' 讗讞转 诇讬讻讗 讜讛讬讬谞讜 诇驻讜诐 讛讛"讗 讚诇讗 讗住讬拽 讗讚注转讬讛 讛讱 讚专讘讗 讻诪"砖 转讜住' 讗讘诇 诇讘转专 讚诪住讬拽 诪讬诇转讗 讚专讘讗 注"讻 讗讬爪讟专讱 讛讗 诇讗砖诪讜注讬谞谉 诪讬诇转讗 讚专讘讗 讚讞讬讜讘讗 诇讬讻讗 讜讗讬 诪砖讻讞转 专讜讜讞讗 讞讬讬诇讗 讜诪爪讬 专讘 讛讜谞讗 住讘专 讻专讘讗 讜讗"砖:


讜讗"砖 谞诪讬 讛讙讬' 讚专砖"讬 诇注讬诇 讘住诪讜讱 讚讜讚讗讬 专讘讗 诇讗 讛讬讛 诪讚讬讬拽 诪讚谞拽讟 讗讬谞讜 讞讬讬讘 讗诇讗 讗讞转 砖讻谉 讛讚专讱 讘讻诇 讚讜讻转讬 讗诇讗 讛转诐 诪讚讬讬拽 讛讻讬 诪砖讜诐 讚住"诇 讻专讘 讛讜谞讗 讜住讬驻讗 讚诪转谞讬' 诪讜拽讬 讻谞"诇 讘砖讘讜注讛 砖诇讗 讗讜讻诇 砖诇砖讬诐 讬讜诐 讜讞讝专 讜谞砖讘注 讗砖诇砖讬诐 讜讗讞讚 讜拽砖讛 砖驻讬专 诇讗砖诪讜注讬谞谉 专讘讜转讗 讚讘讬讜诐 讛谞讜住祝 讗讬谞讜 讞讬讬讘 讗驻讬' 讗讞转 讜注"讻 诪讜讻讞 讚讗砖诪讜注讬谞谉 讗讬 诪砖讻讞 专讜讜讞讗 讞讬讬诇讬 诪砖讗"讻 讛讻讗 讛讜爪专讱 诇讛讜讻讬讞 诪讙' 驻注诪讬诐 砖诇讗 讗讜讻诇 讜讚讜"拽:


讜讛专讬"祝 讚诇讗 讙专住 讛讻讬. 讜讛转诐 驻住拽 讻砖诪讜讗诇 讚诇讗 讻专讘 讛讜谞讗 诇讬转讗 诇讚专讘讗 讻诇诇 讜讚讜"拽:


讙诪' 诪讻讝讬转 拽诪讗 注讘讚讗 诇讗讬住讜专讗 讻讜'. 注讬' 讘讟"讝 诇讬"讚 住讬' 砖讻"讙 讜讘讞讜"讬 住讬诪谉 拽讻"讟. 讜讗驻砖专 诇驻专砖 讘讻讜讜谞转 拽讜' 专讘 讗讞讗 讘专讬' 讚专讘讗 讚诇讗 诪讛谞讬 讛转专讗讛 讻"讗 砖讬转讞专讟 诪讙讜祝 讛谞讚专 讜诇讗 诪讞诪转 砖注讘专 讜住"诇 讚诇讗 诪讛讬诪谞讬谞谉 诇讜 讻讬讜谉 讚注讘讚 讗讬住讜专讗 讜拽"诇:


转讜住' 讚"讛 讗诐 谞砖转讬讬专 讛讬诪谞讜 讻讝讬转 讻讜' 讜讛转"讞 驻诇讬讙 讗讛转讜住' 讜住"诇 讚讗讬谞讜 讞讬讬讘 注讚 砖讬讗讻诇谞讛 讻讜诇讛 讘诇讬 砖讬讜专 讻诇诇 讜拽砖讛 诇讚讬讚讬讛 讘谞砖讘注 砖诇讗 讗讜讻诇 讜讗讞"讻 砖诇讗 讗讜讻诇谞讛 讗诪讗讬 讗讬谞讜 讞诇 讚讛讗 砖诇讗 讗讜讻诇 讘讻讝讬转 讚讜拽讗 讜讗讬 讗讬专注 砖讗讻诇讛 注讚 讞爪讬 讝讬转 讘转专讗 讗讝 诪讜转专 诇讗讜讻诇讜 讗驻讬' 诇讻转讞讬诇讛 讚转讜 诇讗 讞讝讬 诇讗讬爪讟专讜驻讬 讜讛砖转讗 诪砖讜诐 砖讘讜注讛 讚砖诇讗 讗讜讻诇谞讛 讗住讜专 讘砖诇诪讗 诇讛转讜住' 讗"砖 讚讘谞砖讘注 砖诇讗 讗讜讻诇 讜讗讻诇讛 注讚 讞爪讬 讝讬转 讘转专讗 讻讘专 注讘专 谞诪讬 讘诇讗 讗讜讻诇谞讛 讜诇讗 讞诇 讗讘诇 诇讛转"讞 拽砖讛 讜爪"诇 讚住"诇 讻讛专讗讘"讚 讝"诇 讻讬讜谉 砖讗"讗 诇讜 诇讗讻讜诇 讻讝讬转 讘转专讗 注讚 砖讬注讘讜专 注诇 砖讘讜注转讜 讛专讗砖讜谞讛 转讜 诇讗 讞讬讬诇 讜讛转讜住' 诇讟注诪讬讬讛讜 讗讝诇讬 讜讬转讘讗专 诇拽诪谉 讗讬"讛:

讘驻专"讞 讚"讛 讬专讜砖诇诪讬. 讜讝"诇 讗讝讛专讛 诇砖讘讜注转 讛专砖讜转 诪谞讬谉 诇讗 讬讞诇 讚讘专讜 诇讗 讬注砖讛 讚讘专讬讜 讞讜诇讬谉 注讻"诇. 讚讘专讬 讛讬专讜砖诇诪讬 诪讜专讬诐 讻砖讬讟转 讛专诪讘"谉 砖讞驻爪讬 砖诪讬诐, 讚讛讬讬谞讜 砖讘讜注转 诪爪讜讛, 讗讬谞诐 谞转驻住讬诐 讻诇诇 讘砖讘讜注讛 讜讗讬谞诐 讘讗讝讛专转 讘诇 讬讞诇. 注拽讘 讻讱 诪讚讬讬拽 讛讬专讜砖诇诪讬 "讗讝讛专讛 诇砖讘讜注转 讛专砖讜转" 砖讻谉 砖讘讜注讛 诇拽讬讬诐 讗转 讛诪爪讜讛 讗讬谞讛 讞诇讛 讻诇诇, 讜讗讬诇讜 诇讛专"谉 讗祝 砖讛谞砖讘注 砖讘讜注转 诪爪讜讛 驻讟讜专 诪拽专讘谉 注讻"讝 讞讬讬讘 诪诇拽讜转, 讜诇讗 讛讬讛 诇讜 诇讛讬专讜砖诇诪讬 诇讛讙讘讬诇 讗转 诇讬诪讜讚 讛诇讗讜 诇砖讘讜注转 讛专砖讜转 讘诇讘讚.
砖诐. 讙诪'. 砖诇讗 讗讜讻诇谞讛 讗讬谞讜 讞讬讬讘 注讚 砖讬讗讻诇 讗转 讻讜诇讛.
讻讘专 讚谞谞讜 讘讗专讬讻讜转 (讘砖讬注讜专讬诐 诇讚祝 讻讗: 讘讚讬谉 讞爪讬 砖讬注讜专 讗讜转 讘') 讘砖讬讟转 讛专诪讘"诐 砖讛谞砖讘注 砖诇讗 讬讗讻诇 讗住讜专 讘讞爪讬 砖讬注讜专, 讜讛讘讗谞讜 砖诐 砖谞讬 驻讬专讜砖讬诐: 讗) 砖讛讜讗 诪讟注诐 讚讞讝讬 诇讗讬爪讟专讜驻讬, 讻讛住讘专讜 砖诇 讛专"谉, 讜讗祝 砖驻讞讜转 诪讻讝讬转 讗讬谞讜 讘讻诇诇 注爪诐 讗讬住讜专 讛砖讘讜注讛 诪讻诇 诪拽讜诐 讗住讜专 诪讚讬谉 砖诐 讗讬住讜专 诪讬讜讞讚 讚讞"砖; 讘) 诪讟注诐 砖讬砖 讘砖讘讜注讛 讞诇讜讬讜转 讚讗讬住讜专讬 讗讻讬诇讛 讻讘讻讛转"讻 讜诇驻讬讻讱 谞讗住专 讞爪讬 砖讬注讜专 讻诪讜 讘砖讗专 讗讬住讜专讬 讗讻讬诇讛 砖讘转讜专讛. 诇驻讬"讝 讞"砖 讗住讜专 讘注讬拽专 讞诇讜转 讗讬住讜专 讛砖讘讜注讛, 讜讛讬讗 讚注转 讛专"讬 诪讬讙讗砖.
讜注诇讬谞讜 诇讛转讘讜谞谉 诪讛讬 讚注转讜 砖诇 砖讬讟转 讛专诪讘"诐 讘讞"砖 讘谞讜讙注 诇砖讘讜注讛 砖诇讗 讗讜讻诇谞讛. 讛专讬 讘讻讛"讙 讻诇 讛讻讻专 讛讬讗 讻讘专讬讛, 讜讘讻谉 驻讞讜转 诪讻诇 讛讻讻专 讗讬谞讜 讘讻诇诇 注讬拽专 讞诇讜转 砖诐 讛砖讘讜注讛 砖讻诪讬谉 讗讞专 讚诪讬. 讜讬讜爪讗 砖诇驻讬 讛专"谉 砖讞"砖 讗住讜专 诪砖讜诐 讚讞讝讬 诇讗讬爪讟专讜驻讬 讗祝 讻砖讛讞"砖 诪讛讜讛 讞驻爪讗 砖诇 讛讬转专, 讙诐 讘讻讛"讙 砖谞砖讘注 砖诇讗 讗讜讻诇谞讛 讬转讻谉 砖讗住讜专. 诪讗讬讚讱 讗诇讬讘讗 讚讛专"讬 诪讬讙讗砖 砖讞诇讬诐 讗讬住讜专讬 讗讻讬诇讛 讘砖讘讜注讜转 讛讚讜诪讬诐 诇讗讬住讜专讬 讗讻讬诇讛 讗讞专讬诐 砖讘转讜专讛 讜诇讻谉 谞讗住专 讞"砖, 诪住转讘专 砖讝讛 专拽 讻砖讛讜讗 讞驻爪讗 讚讗讬住讜专 诪诪讬诇讗 讗祝 讞"砖 讗住讜专. 讜讗讬诇讜 讘讞爪讬 讘专讬讛 砖讗讬谞讜 讻诇诇 讗讜转讜 讛诪讬谉 讛讗住讜专, 驻砖讬讟讗 砖讛讜讗 诪讜转专.111
砖诐. 讙诪' 讚讗诪专 专讘讗 砖讗诐 谞砖讗诇 注诇 讛专讗砖讜谞讛 注诇转讛 诇讜 砖谞讬讛 转讞转讬讛. 驻砖讟讜转 讛讙诪专讗 诪讜专讛 砖讚讬谞讜 砖诇 专讘讗 砖讬讬讱 讚讜拽讗 讘讛转专转 讞讻诐 讛注讜拽专转 讗转 讛砖讘讜注讛 讛专讗砖讜谞讛 诇诪驻专注 讜诇讗 讘讛驻专转 讛讘注诇 砖诪转专转 诪讻讗谉 讜诇讛讘讗. 讜讻谉 诪驻讜专砖 诪驻讬专砖"讬 砖讻转讘 (讘讚"讛 讛讗 拽诪"诇) 讝"诇 诇驻讬 砖讛讞讻诐 注讜拽专 讛谞讚专 诪注讬拽专讜 砖讛专讬 驻讜转讞 诇讜 讘讞专讟讛 讜讛讜讬 讻诪讜 砖诇讗 谞讚专 讜讞诇讛 讛砖谞讬讛 诇诪驻专注 砖讛专讗砖讜谞讛 讛讬转讛 诪注讻讘转讛 诪诇讞讜诇 讜讗讬谞讛 诇专讗砖讜谞讛 讛讜讗讬诇 讜谞砖讗诇 注诇讬讛 注讻"诇. 讜讬讜爪讗 砖讗诐 讛驻专 讛讘注诇 讗转 讛砖讘讜注讛 讛专讗砖讜谞讛 诇讗 讞诇讛 讛砖讘讜注讛 讛砖谞讬讛. 讜讬砖 诇讛拽砖讜转 诪讛诪讘讜讗专 讘讬讘诪讜转 (诇讘.) 讜讝"诇 讗讬住讜专 讗讞讜转 讗砖讛 诪讬转诇讗 转诇讬 讜拽讗讬 讗讬 驻拽注 讗讬住讜专 讗砖转 讗讞 讗转讬 讗讬住讜专 讗讞讜转 讗砖讛 讜讞讬讬诇 注讻"诇, 讻诇讜诪专, 砖讘谞讜讙注 诇讚讬谉 讗讬谉 讗讬住讜专 讞诇 注诇 讗讬住讜专 讻砖讛讗讬住讜专 讛专讗砖讜谉 驻拽注 讞诇 讛讗讬住讜专 砖谞讬 诪讻讗谉 讜诇讛讘讗. 讜诪"砖 讚讬谉 讗讬谉 砖讘讜注讛 讞诇讛 注诇 砖讘讜注讛 砖讛砖谞讬讛 讗讬谞讛 讞诇讛 讗诇讗 讘讗讜驻谉 砖讛讞讻诐 注拽专 讗转 讛专讗砖讜谞讛 诇诪驻专注 讜诇讗 讻砖讛讘注诇 诪讬驻专 讗转 讛专讗砖讜谞讛 诪讻讗谉 讜诇讛讘讗 诪讚讬谉 讗讬谉 讗讬住讜专 讞诇 注诇 讗讬住讜专 砖讛讗讬住讜专 讛砖谞讬 讞诇 讻砖驻拽注 讛讗讬住讜专 讛专讗砖讜谉 诪讻讗谉 讜诇讛讘讗.112
讜讛谞讛 讛讜讘讗讛 诇注讬诇 (讘砖讬注讜专讬诐 讻讝. 讚"讛 谞砖讘注 诇拽讬讬诐 讗转 讛诪爪讜讛 讜讻讜') 诪讞诇讜拽转 讛专讗砖讜谞讬诐 讘讚讬谉 讗讬谉 砖讘讜注讛 讞诇讛 诇拽讬讬诐 讗转 讛诪爪讜讛. 诇讚注转 讛专诪讘"谉 讞驻爪讬 砖诪讬诐 诪讜驻拽注讬诐 诇讙诪专讬 诪讞诇讜转 砖讘讜注讛 讜讗讬诇讜 讛专"谉 住讜讘专 砖讗讬谉 砖讘讜注讛 诇拽讬讬诐 讗转 讛诪爪讜讛 讞诇讛 诇讞讬讬讘 讗转 讛谞砖讘注 讘拽专讘谉, 讗讱 讞诇讛 诇讞讬讬讘讜 诪诇拽讜转 讘诪讝讬讚. 讜讗讻谉 诇驻讬 讛专诪讘"谉 诇讬讻讗 砖讜诐 拽讜砖讬 砖讻谉 讘谞讜讙注 诇讚讬谉 讗讬谉 讗讬住讜专 讞诇 注诇 讗讬住讜专 讛注诇讜 讘讙诪' 砖讬砖 "谞"诪 诇拽讜讘专讜 讘讬谉 专砖注讬诐 讙诪讜专讬诐". 讜讘讬讗专讜 讛讙专"讞 讝爪"诇 讜诪驻专砖讬诐 讗讞专讬诐 砖专"诇 砖讛讗讬住讜专 讛砖谞讬 讞诇 讘砖注转讜 讗诇讗 砖讬住讜讚 讛讚讬谉 砖诇 讗讗讞注"讗 谞讜讙注 诇注讜谞砖讬 讘讬"讚, 讻诇讜诪专 砖讗讬谉 讘讬"讚 诪注谞讬砖讬诐 讙讘专讗 讘注讚 讛讗讬住讜专 讛砖谞讬. 讜讗讬诇讜 讘砖讘讜注讛 诇驻讬 讛专诪讘"谉 讗讬谉 讛砖谞讬讛 讞诇讛 注诇 讛专讗砖讜谞讛 讻诇诇 讜诪讜驻拽注转 诇讙诪专讬. 讜讘讻讱 诪讜住讘专 砖驻讬专 讛讛讘讚诇 讘讬谉 砖讘讜注讛 诇讗讬住讜专. 讛专讬 讘讚讬谉 讗讗讞注"讗 诪砖注讛 砖驻拽注 讛讗讬住讜专 讛专讗砖讜谉 讞诇 讛讗讬住讜专 讛砖谞讬 诇讞讬讬讘 讙诐 讘注讜谞砖讬谉 讻讬 讗祝 讻砖讛讗讬住讜专 讛专讗砖讜谉 注讚讬讬谉 讛讬讛 拽讬讬诐 讞诇 讛讗讬住讜专 讛砖谞讬. 诇讻谉 谞讙诪专 讚讬谞讜 诇讬注谞砖 注诇讬讜 诪砖注讛 砖讛讗讬住讜专 讛专讗砖讜谉 驻拽注. 诇注讜诪转 讝讗转, 讘砖讘讜注讛 讛诇讗 讗诇讬讘讗 讚讛专诪讘"谉 诇讗 讞诇讛 讛砖讘讜注讛 讛砖谞讬讛 讻诇诇 讻诇 讝诪谉 砖诇讗 驻拽注 转讜拽祝 讛砖讘讜注讛 讛专讗砖讜谞讛 讜诪砖注讛 砖讬爪讗讛 讛砖谞讬讛 诪驻讬 讛谞砖讘注 砖讘讜注讛 诇讘讟诇讛 讛讬讗. 注拽讘 讻讱 诇讗 讬转讻谉 砖转讛讬讛 讞讜讝专转 讜谞讬注讜专讛 诇讞讜诇 诇讗讞专 讝诪谉 讻砖讬驻专 讛讘注诇 诇专讗砖讜谞讛. 讘专诐 讗诇讬讘讗 讚专"谉 注讚讬讬谉 拽砖讛.
讜谞专讗讛 砖讬砖 诇转专抓 讘讻诪讛 讗讜驻谞讬诐: 讗) 谞讬转谉 诇讜诪专 砖砖讜谞讛 讚讬谉 讗讬谉 讗讬住讜专 讞诇 注诇 讗讬住讜专 讚注诇诪讗 诪砖讜诐 砖讗祝 砖诇讗 讞诇 讗讬住讜专 讗讞讜转 讗砖讛 诇讙诪专讬 讘砖注转讜, 讘砖注转 讛拽讬讚讜砖讬谉, 注讻"讝 讛讗讜住专 砖诇 讗讞讜转 讗砖讛 讘转讜拽驻讜 注讜诪讚 砖讛专讬 注讚讬讬谉 讗讞讜转 讗砖讛 讛讬讗, 诇驻讬讻讱 讻砖驻拽注 讛讗讬住讜专 讛专讗砖讜谉 诪爪讗 讗讬住讜专 讗讞讜转 讗砖讛 诪拽讜诐 诇讞讜诇 讜讞诇 讛讗讬住讜专 诪讻讗谉 讜诇讛讘讗. 诪讗讬讚讱 讛讗讜住专 讚砖讘讜注讛 讛讜讗 诪注砖讛 讛讛驻诇讗讛, 讜诪讗讞专 砖讘砖注转 讛讛驻诇讗讛 诇讗 讞诇讛 讛砖讘讜注讛 诇讙诪专讬 讞诇祝 讜注讘专 讛讚讘专 讛讗讜住专 讚讛讬讬谞讜 讛讛驻诇讗讛, 讜讗"讗 诇讛 诇讛讙诪专 诇讗讞专 讝诪谉.
讘) 讗"谞 讬"诇 砖专拽 讘谞砖讘注 诇拽讬讬诐 诪爪讜转 注砖讛 住讜讘专 讛专"谉 砖讛砖讘讜注讛 讞诇讛 诇诪诇拽讜转 讜诇讗 诇拽专讘谉. 讗讘诇 讘谞砖讘注 诇拽讬讬诐 诪爪讜转 诇"转 讛讜讗讬诇 讜讛砖讘讜注讛 讗讬谞讛 讬讻讜诇讛 诇讞讜诇 诇诪诇拽讜转, 讻讬 讗讬谉 讗讬住讜专 砖讘讜注讛 讞诇 注诇 讗讬住讜专, 讜讛讙讘专讗 驻讟讜专 诪诪诇拽讜转, 讬讜讚讛 讛专"谉 砖讛砖讘讜注讛 诪讜驻拽注转 诇讙诪专讬 诪讞诇讜转 讜讻讚注转 讛专诪讘"谉. 讘砖诇诪讗 讘砖讗专 讗讬住讜专讬 讛转讜专讛 讬砖 讚讬谉 诇拽讜讘专讜 讘讬谉 专砖注讬诐 讙诪讜专讬诐 讜讻谞"诇 讘砖诐 讛讙专"讞 讝爪"诇 讜讞诇讬诐 诇讗住讜专 讘诇讬 注讜谞砖讬诐. 讘专诐 砖讘讜注讛 砖讜谞讛 砖讘诪拽讜诐 砖讗讬谞讛 诪讞讬讬讘转 诇讗 拽专讘谉 讜诇讗 诪诇拽讜转 讗讬谞讛 讞诇讛 诇讗讬住讜专 讻诇诇 讜诪讜驻拽注转 讛讬讗 诇讙诪专讬. 讜讗祝 砖诪爪讬谞讜 讗诇讬讘讗 讚讛专诪讘"诐 砖砖讘讜注讛 讘诇讬 砖诐 讜砖讘讜注讛 注"讬 讛转驻住讛 讞诇讜转 诇讗住讜专 讘诇讬 讞讬讜讘 拽专讘谉 讗讜 讞讬讜讘 诪诇拽讜转 讚讬谞讬讛谉 砖讜谞讬诐 讻讬 拽讘诇讜转 砖讘讜注讛 诪讬讜讞讚讜转 讛谞讛 讜诇讗 拽讘诇转 砖讘讜注讛 专讙讬诇讛 讜诇讻谉 讞诇讜转 诇讞爪讗讬谉 讻讚讬谞讬讛谉. 讜注讬讬谉 诇注讬诇 讘专讗砖讬转 砖讬注讜专讬谞讜 (讬讟: 讚"讛 砖讬讟转 讛专诪讘"诐 讘讗讬住讜专 讞驻爪讗 讘砖讘讜注讛) 讘讘讬讗讜专 讛讚讘专讬诐. 讜讗讬诇讜 砖讘讜注讛 诇拽讬讬诐 讗转 诪爪讜转 诇"转 讗讜 砖讘讜注讛 注"讙 砖讘讜注讛 讛专讬 拽讘诇转 讛砖讘讜注讛 讛讬转讛 拽讘诇讛 砖诇诪讛 讻讚讬谉 讗诇讗 砖诪讟注诐 讗讗讞注"讗 诇讗 讞诇讛 诇注讜谞砖讬诐 讜诇讞讬讜讘 拽专讘谉. 诇驻讬讻讱 诇讬讻讗 讞诇讜转 砖讘讜注讛 讻诇诇 讜诪讜驻拽注转 讛砖讘讜注讛 诇讙诪专讬, 讜讗祝 讻砖讬驻专 讛讘注诇 诇专讗砖讜谞讛 讗"讗 诇讛 诇讞讜诇 讛讜讗讬诇 讜讘砖注转讛 讛讬转讛 诪讜驻拽注转 诪讞诇讜转.
讻诇 讛谞"诇 讛讜讗 讗诇讬讘讗 讚专砖"讬. 讘专诐 讛专诪讘"诐 讘驻"讜 诪讛诇' 砖讘讜注讜转 (讛诇' 讬"讝) 拽讘注 讗转 讚讬谞讜 砖诇 专讘讗 讘诇讬 诇讛讜住讬祝 砖转诇讜讬 讘诪讛 砖讞讻诐 注讜拽专 讗转 讛砖讘讜注讛 诪注讬拽专讗. 讜讬转讻谉 砖讛讜讗 讞讜诇拽 注诇 专砖"讬, 讜诇讚注转讜 讛讚讬谉 讚专讘讗 谞讜讛讙 讙诐 讻砖讬驻专 讛讘注诇 诇砖讘讜注讛 讛专讗砖讜谞讛 砖讻谉 讚讬谉 讛砖讘讜注讛 讚讜诪讛 诇讚讬谉 讗讬谉 讗讬住讜专 讞诇 注诇 讗讬住讜专 讜砖诇讗 讻谞"诇, 讜爪"注. 讜注讬讬谉 诇讛诇谉 讘讘讬讗讜专 砖讬讟转讜 (讘讗讜转 讙')
讘

讬砖 诇讚讜谉 讘诪讬 砖谞砖讘注 砖讬讗讻诇 讻讻专 讜讗讞"讻 谞砖讘注 砖诇讗 讬讗讻诇谞讛 砖讛砖讘讜注讛 讛砖谞讬讛 砖讘讜注转 砖讜讗 讛讬讗 讘砖注转讛 诪讛 讚讬谞讜 讗诐 讬砖讗诇 讗讞"讻 注诇 讛砖讘讜注讛 讛专讗砖讜谞讛, 讛讗诐 谞讗诪专 砖讗祝 讘讻讛"讙 转讞讜诇 讛砖讘讜注讛 讛砖谞讬讛 诇诪驻专注 讜诇讗 转讛讬讛 砖讘讜注转 砖讜讗 讗讜 诇讗.113 (讜讘讛驻专讛 讻讛"讙 驻砖讜讟 砖谞砖讗专讛 诇砖讜讗 讻讬 讚讬谉 砖讘讜注讛 诇砖讜讗 转诇讜讬 讚讜拽讗 讘砖注转 讛讛驻诇讗讛 讜讗"讗 诇砖谞讜转讛 讗讞专 讻讱 诪讻讗谉 讜诇讛讘讗. 注讬讬谉 诇注讬诇 讘讗讜转 讗'). 讜讻' 专砖"讬 (讘讚"讛 讛讗 拽诪"诇) 讜讝"诇 讞讬讜讘讗 讛讜讗 讚诇讬讻讗 讗砖讘讜注讜转 讗讞专讜谞讜转 讛讗 砖讘讜注讜转 讛诐 讜诇讗 讬爪讗讜 诇讘讟诇讛 讜讗诐 讬诪爪讗讜 诪拽讜诐 讬讞讜诇讜 讜讻讜' 注讻"诇, 讬讜爪讗 砖讗诐 讛讗讞专讜谞讛 讛讬转讛 砖讘讜注转 砖讜讗 讘砖注转 讛讛驻诇讗讛 诇讗 讬转讻谉 砖讬砖转谞讛 讚讬谞讛 诇诪驻专注 讜讗祝 注"讬 讛转专转 讞讻诐 讗讬谞讛 讞诇讛. 讜讛专讬讟讘"讗 诇谞讚专讬诐 (讬讞. 讚"讛 讗诪专 专讘讗) 讻转讘 砖讘砖讘讜注讛 砖讗讜讻诇 讜讗讞"讻 谞砖讘注 砖讘讜注讛 砖讗讜讻诇, 讛砖谞讬讛 (诇砖讬讟转讜) 诇砖讜讗 讜诇讜拽讛 注诇讬讛, 砖讗祝 讗诐 讬砖讗诇 讗讞"讻 讗专讗砖讜谞讛 砖讘讚讬谉 讛讜讗 砖讛砖谞讬讛 转讞讜诇 诇诪驻专注 讗诇讗 砖讗讻转讬 诪讞讜讬讬讘 诪砖讜诐 讗讬住讜专 诇砖讜讗 讜诇讜拽讛 砖诪讜谞讬诐 - 诪' 诪砖讜诐 砖讘讜注转 砖讜讗, 讜诪' 诪砖讜诐 砖讘讜注转 讘讟讜讬, 讜转诪讜讛 讻讬爪讚 转讞讬讬讘 砖讘讜注讛 讗讞转 讘讬谉 诪讚讬谉 砖讘讜注转 砖讜讗 讜讘讬谉 诪讚讬谉 砖讘讜注转 讘讬讟讜讬.
讜讛谞讛 讛讙诪专讗 讛讘讬讗讛 专讗讬讬讛 诇专讘讗 诪诪讬 砖谞讚专 砖转讬 谞讝讬专讜转 讜诪谞讛 讗转 讛专讗砖讜谞讛 讜讛驻专讬砖 注诇讬讛 拽专讘谉 讜讗讞"讻 谞砖讗诇 注诇 讛专讗砖讜谞讛 砖注诇转讛 诇讜 砖谞讬讛 讘专讗砖讜谞讛 讜住"讚 砖讛"讛 讘诪讬 砖谞砖讘注 砖转讬 砖讘讜注讜转. 讜讚讞转讛 讛讙诪' 讜讝"诇 讛讻讬 讛砖转讗 讛转诐 谞讝讬专讜转 诪讬讛讗 讗讬转讗 讚讻讬 诪谞讬 诇专讗砖讜谞讛 讘注讬 诪讬讛讚专 诪讬诪谞讗 诇砖谞讬讛 讘诇讗 砖讗诇讛 讛讻讗 砖讘讜注讛 砖谞讬讛 诪讬 讗讬转讗 讻诇诇 注讻"诇. 讜注诇讬谞讜 诇讛讘讬谉 讗转 讛砖拽诇讗 讜讟专讬讗. 讜谞专讗讛 砖诇驻讬 驻专砖"讬 讛谞"诇 砖砖讘讜注转 砖讜讗 诇讗 讞诇讛 诇诪驻专注 注"讬 讛转专转 讞讻诐 讻讬 讗讬谞讛 讻讘讬讟讜讬, 讘讬讗讜专 讛住讜讙讬讗 讛讜讗 讻诇讛诇谉:
讛讜住讘专 诇拽诪谉 讘砖讬注讜专讬谞讜 讘注谞讬谉 谞讝讬专讜转 讞诇讛 注诇 谞讝讬专讜转 砖讻砖讗讚诐 拽讬讘诇 注诇 注爪诪讜 砖转讬 谞讝讬专讜转 讜砖讚讬谞讜 诇诪谞讜转 驻注诪讬讬诐 砖诇讜砖讬诐 讬讜诐 转讬讻祝 讜诪讬讚 讞诇 注诇讬讜 砖诐 谞讝讬专 诪讞诪转 砖转讬 讛拽讘诇讜转 讗诇讗 砖讚讬谞讜 诇诪谞讜转 驻注诪讬讬诐 诪诇讗转 砖诇 诇' 讬讜诐. 讗诪谞诐 讗祝 拽讘诇转 讛谞讝讬专讜转 讛砖谞讬讛 讞诇讛 讘砖注转 讛驻诇讗转讛 诇讛讟讬诇 注诇 讛讙讘专讗 诪讬讚 砖诐 谞讝讬专 (讜讗祝 讗讬住讜专讬 谞讝讬专). 讜讛讬转讛 讛谞讞转 讛讙诪' 砖讗祝 讘砖转讬 砖讘讜注讜转 讞诇讛 讛砖讘讜注讛 讛砖谞讬讛 转讬讻祝 讜诪讬讚 注"讙 讛专讗砖讜谞讛 (讗诇讗 砖讬砖 讘讛 驻讟讜专 拽专讘谉 讜讻住讘专转 讛专"谉 讜诇讗 讻讛专诪讘"谉, 讜注讬讬谉 诇注讬诇 讗讜转 讗'), 讜讚讜诪讛 讗讬驻讜讗 诇谞讝讬专讜转 注"讙 谞讝讬专讜转 砖讛谞讝讬专讜转 讛砖谞讬讛 讞诇讛 诪砖注转 讛讛驻诇讗讛. 讜讛讜讗讬诇 讜讛砖讘讜注讛 讛砖谞讬讛 讬砖谞讛 讘注讜诇诐 讗祝 诇驻谞讬 讛讬转专 讛讞讻诐, 注拽讘 讻讱 诪讜注讬诇 讛讬转专 讛讞讻诐 讻讚讬 砖讛砖谞讬讛 转讞讜诇 诇讻诇 讚讬谞讬讛 诇诪驻专注. 讘讻讱 谞讘讚诇 讚讬谉 讛砖讘讜注讛 讛砖谞讬讛 诪讚讬谉 砖讘讜注转 砖讜讗 讻讬 砖讘讜注转 砖讜讗 诇讗 讞诇讛 讻诇诇 讘砖注转 讛驻诇讗讛 讻砖讘讜注转 讘讬讟讜讬 讜诇驻讬讻讱 讙诐 讘讛转专转 讞讻诐 讗"讗 诇讛 诇讞讜诇 诇诪驻专注 砖讬砖转谞讛 讚讬谞讛 诪砖讜讗 诇讘讬讟讜讬.
讜讛砖讬讘讛 讛讙诪' 砖讗讬谉 诇讛砖讜讜转诐 讻讬 讘谞讝讬专讜转 注"讙 谞讝讬专讜转 讛砖诐 砖诇 谞讝讬专 讘讙讘专讗 砖驻讬专 讞诇 转讻祝 讜诪讬讚 诪讞诪转 讛谞讝讬专讜转 讛砖谞讬讛 讘注转 讛拽讘诇讛 砖讛专讬 诇讗讞专 讝诪谉 转诪谞讛 诪诇讗转 讛谞讝讬专讜转 诪讞诪转 讝讜 讛拽讘诇讛. 讛砖讘讜注讛 讛砖谞讬讛 诇注讜诪转 讝讗转 诪讗讞专 砖讗讬谞讛 诪讜注讬诇讛 诇讗 讞诇讛 讻诇诇 (讜讻专诪讘"谉 讛谞"诇 讘讗讜转 讗') 讜讚讬谞讛 讻砖讘讜注转 砖讜讗. 诇讻谉 诇讗 讬转讻谉 砖转讞讜诇 诇诪驻专注 注"讬 讛转专转 讞讻诐. 诇讗讜专 讝讛 诪讘讜讗专转 讛讬讟讘 讛砖拽诇讗 讜讟专讬讗 砖讘住讜讙讬讗 讚讜拽讗 讗诇讬讘讗 讚专砖"讬 砖讚讬谉 专讘讗 讗讬谞讜 谞讜讛讙 讻砖讛砖谞讬讛 讛讬讗 诇砖讜讗.
讻讱 注讜诇讛 讬驻讛 讘驻讬专讜砖 讛住讜讙讬讗, 讗诇讗 砖诇驻讬 讛诪住拽谞讗 砖讗谞讜 驻讜住拽讬诐 讻专讘讗 讜讙诐 砖讘讜注讛 注"讙 砖讘讜注讛 讞诇讛 诇诪驻专注 讬转讻谉 砖诇讗 讻驻专砖"讬 讜讚讬 讘讛讬转专 讞讻诐 讗注"驻 砖诇讗 讛讬转讛 诪砖诪注讜转 讻诇诇 诇砖讘讜注讛 讛砖谞讬讛 讘砖注转 讛驻诇讗转讛, 讜讛讜讗 讛讚讬谉 讘砖讘讜注转 砖讜讗 砖讛讜驻讻转 诇诪驻专注 诪砖讜讗 诇讛讬讜转 砖讘讜注转 讘讬讟讜讬 讗讞专讬 讛讬转专 讞讻诐.
讜讛谞讛 讚谞谞讜 诇注讬诇 (讘讗讜转 讗') 讗诐 讬砖 讞诇讜转 讻诇 砖讛讬讗 诇砖讘讜注讛 讛砖谞讬讛 讘砖注转 讛驻诇讗讛, 讜讛注诇讬谞讜 砖诇驻讬 讛专诪讘"谉 诇讬讻讗 讞诇讜转 讜谞砖讗专谞讜 讘住驻拽 讘讚讬谉 讞诇讜转讛 诇砖讬讟转 讛专"谉, 讜谞"诪 诇讙讘讬 讛驻专转 讛讘注诇, 注讬讬"砖. 讜诇讻讗讜专讛 讙诐 讚讬谉 砖讘讜注转 砖讜讗 转诇讜讬 讘讝讛. 讗诇讬讘讗 讚讛专诪讘"谉 砖讘讜注讛 砖谞讬讛 注"讙 专讗砖讜谞讛 讚讜诪讛 诇砖讘讜注转 砖讜讗 砖讻谉 砖转讬讛谉 讗讬谞谉 讞诇讜转 讻诇诇 讘砖注转谉 诪讚讬谉 砖讘讜注转 讘讬讟讜讬. 注讻"讝 砖讘讜注讛 砖谞讬讛 注"讙 专讗砖讜谞讛 讞诇讛 诇诪驻专注 讻讘讬讟讜讬 讗讞专讬 讛转专转 讞讻诐, 讜讻谉 讚讬谉 砖讘讜注转 砖讜讗. 诪讗讬讚讱 诇驻讬 讗讜转讜 爪讚 讛住转驻拽谞讜 讘专"谉 砖砖讘讜注讛 砖谞讬讛 注"讙 专讗砖讜谞讛 讞诇讛 讘诪拽爪转 讜诪砖讜诐 讻讱 讗讞专转 讛讬讗 诪砖讘讜注转 砖讜讗 砖讗讬谞讛 讞诇讛 讻讘讬讟讜讬 讻诇诇 讘砖注转讛, 讜诪住转讘专 砖讗讬谉 诇讚诪讜转谉 讜砖讘讜注转 砖讜讗 讗讬谞讛 讛讜驻讻转 诇诪驻专注 诇讛讬讜转 砖讘讜注转 讘讬讟讜讬.
讗诪谞诐 讬转讻谉 砖讗祝 诇讚注转 讛专诪讘"谉 砖砖讘讜注讛 砖谞讬讛 注"讙 专讗砖讜谞讛 讗讬谞讛 讞诇讛 讻诇诇 讗讬谉 诇讚诪讜转讛 诇砖讘讜注转 砖讜讗. 讛谞诪讜拽 诇讻讱 讛讜讗 讻讬 讗讬谉 讘砖讘讜注转 砖讜讗 诇讗 诪注砖讛 砖讘讜注转 讘讬讟讜讬 讜诇讗 讞诇讜转 砖讘讜注转 讘讬讟讜讬. 讜讗讬诇讜 讘砖讘讜注讛 注"讙 砖讘讜注讛 谞讛讬 砖讗讬谉 讞诇讜转 砖讘讜注转 讘讬讟讜讬 注讻"讝 诪住转讘专 砖诪注砖讛 砖讘讜注转 讘讬讟讜讬 拽讬讬诐 诪砖注转 讛讛驻诇讗讛. 注拽讘 讻讱 讛转专转 讞讻诐 诪讜注诇转 讘砖讘讜注讛 注"讙 砖讘讜注讛 诇拽讘讜注 讞诇讜转 砖讘讜注转 讘讬讟讜讬 诇诪驻专注. 诪讗讬讚讱 讛转专转 讞讻诐 讗讬谞讛 诪讜注讬诇讛 讘砖讘讜注转 砖讜讗 诇讛讜驻讻讛 诇诪驻专注 诇讘讬讟讜讬 诪讗讞专 砖诇讗 讛讬讛 诪注砖讛 砖讘讜注转 讘讬讟讜讬 讻诇诇 讘砖注转 讛驻诇讗转讛.
讙

讻转讘 讛专诪讘"诐 讘驻"讜 诪讛诇' 砖讘讜注讜转 (讛诇' 讬"讝) 讜讝"诇 砖讘讜注讛 砖诇讗 讗讜讻诇 讛讬讜诐 砖讘讜注讛 砖诇讗 讗讜讻诇 讛讬讜诐 砖讘讜注讛 砖诇讗 讗讜讻诇 讛讬讜诐 讗讜 砖讗诪专 注诇 讻讻专 讝讜 砖讘讜注讛 砖诇讗 讗讜讻诇谞讛 砖讘讜注讛 砖诇讗 讗讜讻诇谞讛 砖讘讜注讛 砖诇讗 讗讜讻诇谞讛 讜谞砖讗诇 注诇 砖讘讜注讛 专讗砖讜谞讛 讜讛讜转专讛 讛专讬 讝讛 讞讬讬讘 诪砖讜诐 砖讘讜注讛 砖谞讬讬讛, 讜讻谉 讗诐 谞砖讗诇 注诇 讛砖谞讬讬讛 讞讬讬讘 诪砖讜诐 砖诇讬砖讬转, 谞砖讗诇 注诇 讛砖诇讬砖讬转 讘诇讘讚 讞讬讬讘 诪砖讜诐 专讗砖讜谞讛 讜砖谞讬讬讛, 谞砖讗诇 注诇 讛砖谞讬讬讛 讞讬讬讘 诪砖讜诐 专讗砖讜谞讛 讜砖诇讬砖讬转. 讗诐 讻谉 诪驻谞讬 诪讛 讗诪专讜 讗讬谉 砖讘讜注讛 讞诇讛 注诇 砖讘讜注讛 砖讗诐 诇讗 谞砖讗诇 讜讗讻诇讛 讗讬谞讜 讞讬讬讘 讗诇讗 讗讞转 讻诪讜 砖讘讗专谞讜 注讻"诇. 讜讘诇讞诐 诪砖谞讛 砖诐 讛讘讬讗 讘砖诐 讛专诪讘"谉 砖讞讜诇拽 注诇 讛专诪讘"诐 讜诇讚注转讜 讗讬谉 讬讻讜诇讬谉 诇讛转讬专 讛砖谞讬讛 诇驻谞讬 讛专讗砖讜谞讛 讜诇讗 诇讛转讬专 讗转 讛砖诇讬砖讬转 诇驻谞讬 讛砖谞讬讛. 诪住转讘专 砖讛专诪讘"谉 诇砖讬讟转讜 砖砖讘讜注讛 注"讙 砖讘讜注讛 讗讬谞讛 讞诇讛 讻诇诇, 讜诇讻谉 诇讗 谞讬转谉 诇讛转讬专 讗转 讛砖谞讬讛 拽讜讚诐 诇专讗砖讜谞讛 砖讻谉 讞讻诐 诪转讬专 讚讜拽讗 砖讘讜注讛 砖讻讘专 讞诇讛. 讜诪讜讻讞 砖讛专诪讘"诐 住讜讘专 砖讻诇 讙' 讛砖讘讜注讜转 讞诇讜转 讘砖注转谉 讜诪讬讚, 讜注拽讘 讻讱 讗驻砖专 诇砖讗讜诇 转讬讻祝 讜诪讬讚 注诇 讻诇 讗讞转 诪讛谉.
114 爪"注 讘诪讛 砖讻转讘 讛专诪讘"诐 讜讝"诇 谞砖讗诇 注诇 讛砖诇讬砖讬转 讘诇讘讚 讞讬讬讘 诪砖讜诐 专讗砖讜谞讛 讜砖谞讬讛, 谞砖讗诇 注诇 讛砖谞讬讛 讞讬讬讘 诪砖讜诐 专讗砖讜谞讛 讜砖诇讬砖讬转 注讻"诇. 讜拽砖讛, 讛专讬 讗祝 讗诐 讛砖谞讬讛 讜讛砖诇讬砖讬转 讞诇讜转 诪讬讚 诪"诪 讗讬谞谉 诪讞讬讬讘讜转 拽专讘谉 讜诪诇拽讜转 讜讻诪讜 砖讻' 讛专诪讘"诐 讻讗谉 讘住讜祝 讛讛诇讻讛, 讜讗"讻 诇诪讛 讻转讘 砖讗讻谉 诪讞讬讬讘讜转.
讜诇讜诇讗 讚诪住转驻讬谞讗 讛讬讬转讬 讗讜诪专 砖诇讛专诪讘"诐 砖讬讟讛 诪讞讜讚砖转 讘砖讘讜注讛 注"讙 砖讘讜注讛, 讚讛讬讬谞讜 砖砖转讬 讛砖讘讜注讜转 讞诇讜转 诇讞讬讬讘 讛讙讘专讗 讘拽专讘谉; 讛砖讘讜注讛 讛砖谞讬讛 诪爪讟专驻转 诇专讗砖讜谞讛 讜诪讞讬讬讘转 注诪讛. 讘讻讱 诪讜住讘专 诪讛 砖讻转讘 砖讻讜诇谉 诪讞讬讬讘讜转. 讜讘讻讱 讗祝 诪讘讜讗专 诇诪讛 驻住拽 砖讗驻砖专 诇砖讗讜诇 注诇 讛讗讞专讜谞讜转 诇驻谞讬 讛专讗砖讜谞讛 讻讬 讻讜诇谉 讞诇讜转 诇讞讬讬讘 讛谞砖讘注. 讜讛谞讛 讘讬讗专谞讜 诇诪注诇讛 (讘讗讜转 讘') 讘注谞讬谉 谞讝讬专讜转 讞诇讛 注诇 谞讝讬专讜转 讻讬 讗祝 讘谞讝讬专讜转 砖转讬 谞讝讬专讜转 讞诇讜转 诪讬讚 诇讛讟讬诇 注诇 讛讙讘专讗 砖诐 谞讝讬专 讗诇讗 砖讞诇讜拽讜转 讘谞讜讙注 诇拽讬讜诐 住驻讬专转 诪诇讗转 讛讬诪讬诐, 注讬讬"砖. 讜讘讚讜诪讛 诇谞讝讬专讜转 住讜讘专 讛专诪讘"诐 讘讚讬谉 砖转讬 砖讘讜注讜转. (讜讛诪拽讜专 诇讚讬谉 讝讛 讛讜讗 讙讝讬讛"讻 "谞讝讬专 诇讛讝讬专", 注讬讬谉 讘住讜讙讬讗 讘谞讚专讬诐 讚祝 讬讝.)
讻讘专 谞转讘讗专 讘砖讬注讜专讬诐 (讻讝. 讚"讛 讛诇讻讜转 讛专诪讘"诐 讘谞砖讘注 诇拽讬讬诐 讗讜 诇讘讟诇 讗转 讛诪爪讜讜转) 砖诪讛专诪讘"诐 讘驻"讛 诪讛诇' 砖讘讜注讜转 (讛诇' 讟"讝) 诪砖诪注 砖砖讘讜注讛 诇拽讬讬诐 讗转 讛诪爪讜讛 讗讬谞讛 讞诇讛 讻诇诇 讻专诪讘"谉. 讗诪谞诐 诇驻讬 讛谞"诇 讬讜爪讗 砖讛专诪讘"诐 诪讘讞讬谉 讘讬谉 讛谞砖讘注 诇拽讬讬诐 讗转 讛诪爪讜讛 诇讘讬谉 砖讘讜注讛 注"讙 砖讘讜注讛 讻讬 讘砖转讬 砖讘讜注讜转 讛砖讘讜注讛 讛砖谞讬讛 讞诇讛 讜诪爪讟专驻转 注诐 讛砖讘讜注讛 讛专讗砖讜谞讛 诇讞讬讬讘 讗转 讛谞砖讘注. 讘讻讱 诪讘讜讗专 诇诪讛 讞讬诇拽 讛专诪讘"诐 讗转 讛诇讻讜转讬讛谉 砖讛讜讗 诪讘讬讗 讚讬谉 讛砖讘讜注讛 注"讙 砖讘讜注讛 讘驻"讚 诪讛诇' 砖讘讜注讜转 (讛诇"讟) 讜讚讬谉 讛谞砖讘注 诇拽讬讬诐 讗转 讛诪爪讜讛 诪讘讬讗 讘驻"讛 砖诐 (讛诇' 讟"讝) 讻讬 砖转讬 讛讛诇讻讜转 砖讜谞讜转 讘诪讛讜转谉.
讜诇讗讜专 讝讛 诪讜住讘专转 讛砖讟讛 讘专诪讘"诐 砖讛爪注谞讜 诇注讬诇 (讘住讜祝 讗讜转 讗') 诇驻讬讛 讗祝 讘讛驻专转 讛讘注诇 讞诇讛 讛砖讘讜注讛 讛砖谞讬讛 诇讻诇 讚讬谞讬讛 诪讻讗谉 讜诇讛讘讗. 讛讬住讜讚 诇讻讱 讛讜讗 砖讙诐 讛砖讘讜注讛 讛砖谞讬讛 讞诇讛 转讬讻祝 讜诪讬讚 讗诇讗 砖讻谉 讛讚讬谉 砖讗讬谞讜 讞讬讬讘 讻讬 讗诐 讗讞转 讘注讚 砖转讬 讛砖讘讜注讜转 讘讬讞讚. 讗诪谞诐 诪砖讛驻专 讛讘注诇 诇专讗砖讜谞讛 诪讞讬讬讘转 讛砖谞讬讛 诇讙诪专讬 讻讚讬谞讛. 讜讬讜爪讗 讗讬驻讜讗 砖讚讬谉 砖讘讜注讛 注"讙 砖讘讜注讛 讚讜诪讛 诇讚讬谉 讗讬住讜专 讞诇 注诇 讗讬住讜专, 砖诪砖驻拽注 讛讗讬住讜专 讛专讗砖讜谉 诪讞讬讬讘 讛讗讬住讜专 讛砖谞讬 讜讻谉 讛讜讗 讘砖讘讜注讜转 (讜注讬讬谉 诇注讬诇 讘讗讜转 讘')
讘砖讘讜注讛 注"讙 砖讘讜注讛 住讜讘专 讛专诪讘"诐 砖砖转讬 讛砖讘讜注讜转 讞诇讜转 讘讬讞讚, 讜讛"讛 讘谞讝讬专讜转 讞诇讛 注诇 谞讝讬专讜转. 讬砖 砖谞讬 诪讞讬讬讘讬诐 砖诇 谞讝讬专讜转 诪砖讜诐 砖转讬 讛拽讘诇讜转 讜注诇讬讜 诇诪谞讜转 砖转讬 诪诇讗转 讬诪讬诐 砖诇诪讜转. 讗讜诇诐 诇' 讬诪讬诐 讛专讗砖讜谞讬诐 讗讬谞诐 砖讬讬讻讬诐 讚讜拽讗 诇谞讚专 讛谞讝讬专讜转 讛专讗砖讜谉 讜诇' 讬诪讬诐 讛讗讞专讜谞讬诐 讗讬谞诐 砖讬讬讻讬诐 讚讜拽讗 诇谞讝讬专讜转 讛砖谞讬讛, 讗诇讗 砖转讬 讛谞讝讬专讜转 注讜诇讜转 诇砖转讬 讛拽讘诇讜转 讘讬讞讚.
讜讛谞讛 讛转讜住' 讚"讛 讛讻讬 讛砖转讗 讻转讘讜 讜讝"诇 讛拽砖讛 专"讬 讘专' 诪讗讬专 讻砖拽讬讘诇 注诇讬讜 砖转讬 谞讝讬专讜转 讘讘转 讗讞转 讜谞砖讗诇 注诇 讗讞转 诪讛谉 讗诪讗讬 诇讗 谞砖转专讬 讘砖谞讬讛 诪"砖 诪讛讗 讚转谞谉 (谞讚专讬诐 住讜.) 拽讜谞诐 砖讗讬谞讬 谞讛谞讛 诇讻讜诇讻诐 讛讜转专 讗讞讚 诪讛诐 讛讜转专讜 讻讜诇谉. 讜谞专讗讛 讚讬砖 诇讞诇拽 讚讛讻讗 讻讬讜谉 讚住诇讬拽 诇诪谞讬谉 讘' 谞讝讬专讜转 讻拽讬讘诇 讻诇 讗讞讚 讘驻谞讬 注爪诪讛 讚诪讬 注讻"诇. 讜讬驻诇讗 讗讬讝讛 诪拽爪转 讬砖 讻讗谉 讛专讬 诇驻讜诐 专讬讛讟讗 讛谉 砖转讬 谞讝讬专讜讬讜转 谞驻专讚讜转 诇讙诪专讬. 讜诇驻讬"讚 诪讘讜讗专 砖砖转讬 讛谞讝讬专讜讬讜转 讞诇讜转 讘讬讞讚 讜谞注砖讜 讗讬驻讜讗 诇讞诇讜转 谞讝讬专讜转 讗讞转, 讜注拽讘 讻讱 砖驻讬专 讛拽砖讜 讛转讜住' 砖谞讗诪专 讛讜转专 诪拽爪转讜 讛讜转专 讻讜诇讜. 讜转讬专爪讜 砖讗诪谞诐 讞诇讜转 谞讝讬专讜转 讗讞转, 讘专诐 诇讗 讗诪专讬' 讛讜转专 讻讜诇讜 讗诇讗 讻砖讬砖 讛驻诇讗讛 讗讞转 讜讻讗谉 讬砖 砖转讬 拽讘诇讜转 谞讝讬专讜转 诇注爪诪谉.
讘讻讱 讗祝 诪转讬讬砖讘转 讛转诪讬讛 讻讬爪讚 讬讻驻专 拽专讘谉 砖讛讜驻专砖 注讘讜专 谞讝讬专讜转 讛专讗砖讜谞讛 讘注讚 讛砖谞讬讛, 讻讬 讛拽专讘谉 讗诪谞诐 讛讜驻专砖 讘砖注转讜 注讘讜专 砖转讬讛谉.
讜讛谞讛 讬砖 驻讜住拽讬诐 (注讬讬谉 讘注谞讬谉 谞讝讬专讜转 讞诇讛 注诇 谞讝讬专讜转) 讻讬 讛"讛 讘讗讘讬诇讜转 砖诪讬 砖诪转讞讬讬讘 专讞"诇 砖转讬 讗讘讬诇讜转 讬讜砖讘 砖讘注讛 驻注诪讬讬诐. 讜诇讗讜专 讛谞"诇 诪住转讘专 砖讗讬谉 讬诪讬 讛讗讘诇讜转 诪转讞诇拽讬诐 讗诇讗 砖转讬 讛诪诇讗讜转 注讜诇讜转 诇砖谞讬 讛诪转讬诐 讘讬讞讚 讜讻砖讬讜砖讘 讛讗讘诇 讝' 讜讝' 讛讜讗 讬讜砖讘 讘注讚 砖谞讬 拽专讜讘讬讜 讘讬讞讚 讘讚讜诪讛 诇谞讝讬专讜转 注诇 谞讝讬专讜转 讜砖讘讜注讛 注"讙 砖讘讜注讛.
讜注讬讬谉 讘专讬讟讘"讗 (讻讝: 讚"讛 讚讗诪专 专讘讗 讜讻讜') 砖诪讘讬讗 诪讞诇讜拽转 讘讬谉 专砖"讬 诇讘讬谉 讛转讜住' 讘诪讬 砖谞砖讘注 砖讘讜注讛 注"讙 砖讘讜注讛 讜讗讻诇 讗转 讛讻讻专 讜讗讞"讻 谞砖讗诇 注诇 讛专讗砖讜谞讛 讗诐 诇讜拽讛 诪砖讜诐 讗讻讬诇转 讛讻讻专 诇诪驻专注 诪讞诪转 讛砖讘讜注讛 讛砖谞讬讛 讜讻讚专讘讗. 诇专砖"讬 讗讬谞讛 诇讜拽讛, 讜诇转讜住' 诇讜拽讛. 讜谞专讗讛 砖诇驻讬 讗讜转讛 讚注讛 砖讛砖讘讜注讛 讛砖谞讬讛 讞诇讛 诪讬讚 讘砖注转 讛驻诇讗转讛, 讜讘诪讬讜讞讚 讗诇讬讘讗 讚讛专诪讘"诐 讛住讜讘专 砖诪爪讟专驻转 讛砖谞讬讛 诇讞讬讬讘 注诐 讛专讗砖讜谞讛, 讘讚讬谉 讛讜讗 砖讬诇拽讛 诇诪驻专注, 砖讛专讬 讛砖谞讬讛 讞诇讛 讘砖注转讛 讜讘砖注转 讗讻讬诇转 讛讻讻专 讻讘专 注砖讛 诪注砖讛 讛注讘讬专讛 讘讬讞住 诇砖讘讜注讛 讛砖谞讬讛 讬讞讚 注诐 讛砖讘讜注讛 讛专讗砖讜谞讛. 讜住讘讬专 砖讻讱 砖讬讟转 讛转讜住'. 讜讗讬诇讜 讗诇讬讘讗 讚讛专诪讘"谉 讜讗讜转诐 专讗砖讜谞讬诐 讛住讜讘专讬诐 砖诇讗 讞诇讛 讛砖谞讬讛 讻诇诇 讘砖注转 讛驻诇讗转讛 诪住转讘专 砖讙诐 讗讞专讬 砖讗诇转 讞讻诐 注诇 讛专讗砖讜谞讛 砖讞诇讬诐 讛砖讘讜注讛 讛砖谞讬讛 讜讗讬住讜专讬讛 诇诪驻专注, 注讻"讝 诪注砖讛 注讘讬专讛 讜讞讬讜讘 诪诇拽讜转 诇诪驻专注 讗讬 讗驻砖专, 讜诇驻讬讻讱 讗讬谞讜 诇讜拽讛 注诇 讗讻讬诇转 讛讻讻专 砖诇驻谞讬 讛砖讗诇讛, 讜讝讜讛讬 讚注转 专砖"讬.
砖诐. 转讜住' 讚"讛 讛讻讬 讛砖转讗 讜讻讜'. 讝"诇 讜讚讞讬 讻讙讜谉 砖拽讘诇 注诇讬讜 讘' 谞讝讬专讜转 讘讘转 讗讞转 讜诇讗 讚诪讬 诇砖讘讜注讛 讚讛讻讗 讘谞讝讬专讜转 讞讬讬诇讬 转专讜讬讬讛讜 注讻"诇. 讜讻谉 诪讘讜讗专 讘诪住' 谞讚专讬诐 (讬讟.) 砖专讘 讛讜谞讗 诪讜讚讛 砖砖转讬 谞讝讬专讜转 讞诇讜转 注诇 诪讬 砖诪拽讘诇 注诇讬讜 讘' 谞讝讬专讜转 讘讘转 讗讞转. 讜注讜诇讛 拽讜砖讬讗 诪讙诪' 谞讚专讬诐 (住讟:) 讘讗诪专 诇讗砖转讜 拽讬讬诐 讜诪讜驻专 诇讬讻讬 讘讘转 讗讞转 讜讗诪专 专讘讛 砖讻诇 讚讘专 砖讗讬谞讜 讘讝讛 讗讞专 讝讛 讗驻讬诇讜 讘讘转 讗讞转 讗讬谞讜, 讜诪讗讞专 砖讗诐 讗诪专 讛专讬谞讬 谞讝讬专 讛讬讜诐 讛专讬谞讬 谞讝讬专 讛讬讜诐 讘讝讛 讗讞专 讝讛 讗讬谞谉 讞诇讜转 诇诪讛 讗讬驻讜讗 转讞讜诇谞讛 砖转讬 讛谞讝讬专讜讬讜转 讘拽讘诇讛 讘讘转 讗讞转.
讜谞专讗讛 诇讬讬砖讘 讘讛转讗诐 诇诪砖"讻 讘讞讚讜砖讬 专讘谞讜 讞讬讬诐 讛诇讜讬 注诇 讛专诪讘"诐 (驻' 讬"讙 诪讛诇' 谞讚专讬诐 讛诇' 讻"讘) 讘讘讬讗讜专 驻住拽 讛专诪讘"诐 砖讘拽讬讬诐 讜诪讜驻专 诇讬讱 讘讘转 讗讞转 讞诇讛 讛讛拽诪讛. 砖诐 讛注诇讛 讛讙专"讞 讝爪"诇 砖讛讛驻专讛 诇讗 讞诇讛 讗讞专 讛拽诪讛 讻讬 注爪诐 讛讛拽诪讛 住讜转专转 讜诪驻拽讬注讛 讗转 讛讛驻专讛. 讗讜诇诐 诪讛 砖讗讬谞讜 讬讻讜诇 诇拽讬讬诐 讗讞专 砖讛驻专 讗讬谞讜 诪讞诪转 砖注爪诐 诪注砖讛 讛讛驻专讛 诪驻拽讬注 讗转 讛讛拽诪讛, 讗诇讗 砖诪讗讞专 砖讛驻专 讘讟诇 讛谞讚专 讜砖讜讘 诇讬转讗 诇谞讚专 砖讬拽讬讬诪谞讜. 诪砖讜诐 讻讱 讻砖讛谉 讘讘转 讗讞转 诪驻拽讬注讛 讛讛拽诪讛 讗转 讛讛驻专讛 讜诇讗 诇讛讬驻讱 讜讛讛拽诪讛 讞诇讛. 讛讬住讜讚 砖诇 讻诇 砖讗讬谞讜 讘讝讛 讗讞专 讝讛 讗驻讬' 讘讘"讗 讗讬谞讜 砖讬讬讱 专拽 讻砖诪注砖讛 讗' 诪驻拽讬注 讗转 讞讘讬专讜. 诇讻谉 讛诪拽讚砖 砖转讬 讗讞讬讜转 砖转讬讛谉 讗讬谞谉 诪转拽讚砖讜转 (拽讬讚讜砖讬谉 讚祝 谞:) 讻讬 诪注砖讛 拽讬讚讜砖讬谉 讘讗砖讛 诪讜谞注 讜诪驻拽讬注 讗转 拽讬讚讜砖讬 讗讞讜转讛, 砖谞讬 讛拽讬讚讜砖讬谉 讘砖转讬 讛讗讞讬讜转 诪驻拽讬注讬谉 讝讛 讗转 讝讛. 讗讱 讘谞讬讚讜谉 讚讬讚谉 - 讘谞讝讬专讜转 诪讛 砖诇讗 讞诇讛 谞讝讬专讜转 注诇 讙讘讬 谞讝讬专讜转 讛拽讜讚诪转 讗讬谞讜 诪砖讜诐 砖讛专讗砖讜谞讛 诪驻拽讬注讛 诇砖谞讬讛 讗诇讗 砖专讘 讛讜谞讗 住讜讘专 砖诪讗讞专 砖讛讙讘专讗 谞转驻住 讻讘专 讘砖诐 谞讝讬专 诪讞诪转 讛谞讝讬专讜转 讛专讗砖讜谞讛 讗讬谉 诪拽讜诐 讜讛讬讻讬 转诪爪讬 诇讞诇讜转 谞讝讬专讜转 谞讜住驻转 诪讛谞讚专 讛砖谞讬. 注拽讘 讻讱 讛讻诇诇 砖讻诇 砖讗讬谞讜 讘讝讛 讗讞专 讝讛 讜讻讜' 讗讬谞讜 转拽祝 讘拽讘诇转 砖转讬 谞讝讬专讜转 讘讘转 讗讞转 讜砖转讬讛谉 讞诇讜转.
讘讗"讚. 讜谞专讗讛 讚讛转诐 讻讬 驻专讬讱 诇专讘 讛讜谞讗 讜讻讜' 讛"诪 诇砖谞讜讬讬 讗注"讙 讚讗讬谉 谞讝讬专讜转 讞诇讛 注诇 谞讝讬专讜转 诪"诪 讗讬 诪砖讻讞转 专讜讜讞讗 讞讬讬诇讗 讻讚专讘讗 注讻"诇. 讜讬转讻谉 砖讛讙诪专讗 砖诐 诇讗 专爪转讛 诇讚诪讜转 讚讬谉 讗讬谉 谞讝讬专讜转 讞诇讛 注诇 谞讝讬专讜转 诇讚讬谉 讗讬谉 砖讘讜注讛 讞诇讛 注"讙 砖讘讜注讛 讻讬 讘砖讘讜注讛 讗祝 砖讛砖讘讜注讛 讛砖谞讬讛 讗讬谞讛 讞诇讛 讻诇诇 (讗诇讬讘讗 讚讛专诪讘"谉 讛谞"诇) 注讻"讝 诪注砖讛 砖讘讜注讛 讛讜讗 讜讛讙讘专讗 谞讞砖讘 诇谞砖讘注 讘谞讜讙注 诇讚讬谉 诇讝专讜讝讬 谞驻砖讬讛, 注讬讬谉 讘谞讚专讬诐 (讞.), 讜讛专讬 讗讬谞讛 讛讜爪讗转 砖"砖 诇讘讟诇讛 讜讻讚讗讬转讗 砖诐 (讜注讬讬谉 讘砖讬注讜专讬诐 砖诐). 诪砖讜诐 讻讱 讻砖谞砖讗诇 注诇 讛专讗砖讜谞讛 诪爪讗讛 讛砖谞讬讛 诪拽讜诐 诇讞讜诇 诇诪驻专注 讜讻讚专讘讗. 讜讗讬诇讜 讘谞讝讬专讜转 诪讗讞专 砖讗讬谉 讛砖谞讬讛 讞诇讛 讗诇讬讘讗 讚专讘 讛讜谞讗 讗祝 拽讘诇转 讛谞讝讬专讜转 讛砖谞讬讛 讗讬谞讛 讻诇讜诐 注"驻 讚讬谉 讜诇讬讻讗 诪注砖讛 拽讘诇转 谞讝讬专讜转 讘砖注转 讛讛驻诇讗讛, 讻讬 讻诇 拽讘诇转 谞讝讬专讜转 砖讗讬谞讛 驻讜注诇转 讞诇讜转 谞讝讬专讜转 讘砖注转讛 讗讬谞讛 谞讞砖讘转 拽讘诇讛 讻诇诇. 诪砖讜诐 讻讱 讙诐 讚讬谞讜 砖诇 专讘讗 诇讗 讛讜注讬诇 诇注讜专专 诇诪驻专注 讞驻爪讗 砖诇 拽讘诇讛 讜讞诇讜转 谞讝讬专讜转 讜讚讜诪讛 诇讚讬谉 砖讘讜注转 砖讜讗 砖讗讬谉 讚讬谉 专讘讗 诪讜注讬诇 讘讛 诇诪驻专注 讜讻谞"诇.
砖诐. 讙诪'. 讗诪专 专讘讗 谞砖讘注 注诇 讻讻专 讜讗讻诇讛 讗诐 砖讬讬专 诪诪谞讛 讻讝讬转 谞砖讗诇 注诇讬讛. 讻讚讬 诇注诪讜讚 注诇 讬住讜讚 讛诪讞诇讜拽转 讘讬谉 专讘讗 诇讗诪讬诪专 注诇讬谞讜 诇讛拽讚讬诐 砖讚讬谉 砖讗诇转 讞讻诐 讜讛转专转 谞讚专讬诐 谞注讜抓 讘讞诇讜转 讛讜专讗讛 诪讞讻诐 讛诪讜专讛. 讜讻"讻 讘讻住祝 诪砖谞讛 (驻讬"讙 诪讛诇' 谞讚专讬诐 讛诇"讘) 讜讝"诇 注谞讬谉 讛转专转 讞讻诐 讗讬谞讜 讗诇讗 讛讜专讗讛 砖诪讜专讛 砖讛讜讗 诪讜转专 诪讗讞专 砖讗讬诇讜 讬讚注 砖讗讬专注 诇讜 讻谉 诇讗 讛讬讛 谞讜讚专 讛讜讬 讻讗讬诇讜 驻讬专砖 砖诇讗 谞讚专 注"讚 讻讱 讜讗"讻 诇讗 讞诇讛 讛砖讘讜注讛 讗讜 讛谞讚专 讜讛讞讻诐 诪讜专讛 诇讜 砖讛讜讗 诪讜转专 讜讗讬谉 诇诇砖讜谉 讛驻专讛 讘讝讛 注谞讬谉 讗讘诇 讛驻专转 讛讘注诇 讗讬谞讜 讻谉 讗诇讗 讞诇讜 讜讛讘注诇 讘讛驻专转讜 注拽专诐 注讻"诇, 讜诇讗讜专 讬住讜讚 讝讛 诪讘讗专 讗转 诇砖讜谉 讛专诪讘"诐 讘讛诇' 砖诐 砖讛讜讗 诇讻讗讜专讛 转诪讜讛 注"砖. 讜讻谉 诪讜讻讞 诪砖讬讟转 讛专诪讘"谉 (讜注讬讬谉 讘专"谉 讘谞讚专讬诐 讻讙. 讚"讛 讗讬谉) 砖讬讞讬讚 诪讜诪讞讛 砖诪转讬专 谞讚专讬诐 爪"诇 住诪讜讱, 讻诇讜诪专 讘注诇 讛讜专讗讛 讘住诪讬讻转 讗讬砖 诪驻讬 讗讬砖 诪诪砖讛 专讘讬谞讜 讛诪讜讻砖专 诇讛讜专讗讛 讘讚讬谞讬 讛转讜专讛. 讜讻谉 谞讬转谉 诇讛讜讻讬讞 诪诪讛 砖驻住拽 讛专诪讘"诐 讘驻"讜 诪讛诇' 砖讘讜注讜转 (讛诇"讚) 砖讛谞讜讚专 注爪诪讜 爪专讬讱 砖讬讘讗 诇驻谞讬 讛讞讻诐 诇讛转讬专 诇讜 讜讗讬谞讜 注讜砖讛 砖诇讬讞 诇讛砖讗诇 诇讜 注诇 谞讚专讜 讻讬 讚讜诪讛 诇讚讬谞讬 转讜专讛 讘注诇诪讗, 砖讗讬谉 讙讜诪专讬谉 讚讬谞讜 砖诇 讗讚诐 讗诇讗 讘驻谞讬讜 讜讗讬谉 谞讝拽拽讬谉 诇讚讬谉 讗诇讗 讘讟注谞讛, 讜讻谉 讘讛转专转 讞讻诐. 讜谞专讗讛 讻讚讘专 驻砖讜讟 砖诇讚注转 讛专诪讘"诐 讗诐 讬砖诪注讜 讘"讚 讗讞讚 砖谞讚专 讜讬转讬专讜 诇讜 讗转 谞讚专讜 讘诇讬 砖讬讘拽砖 诪讛诐 讛转专转诐 砖讗讬谉 讛转专转诐 讞诇讛 讻诇诇, 讻讬 讗讬谉 诇讛诐 专砖讜转 诇讛讜专讜转 讗讗"讻 讛讘注"讚 注爪诪讜 讬讘拽砖 诪讛诐 诇讛讝讚拽拽 诇谞讚专讜 讜诇讛讜专讜转. 讜诇驻讬"讝 讬驻诇讗 诪讗讚 诇砖讜谞讜 砖诇 讛专"谉 讘谞讚专讬诐 (讞:) 讚"讛 讘注诇 讜讝"诇 讜讻转讘 注讜讚 专讘讬谞讜 砖诪砖讜谉 砖砖讜诇讞 讗讚诐 讞专讟转 谞讚专讜 讘讻转讘 诇讘"讚 讜讛诐 诪转讬专讬谉 诇讜 诇驻讬 砖住讜讘专 讛专讘 讝"诇 砖讗驻讬诇讜 讘诇讗 讬讚讬注转 讛谞讜讚专 讬讻讜诇 讞讻诐 诇讛转讬专 讻讬讜谉 砖讬讜讚注 砖讛谞讜讚专 诪转讞专讟 讚讛转专转 讞讻诐 讛专讬 讛讬讗 讻讛驻专转 讘注诇 讜转谞讬讗 讘住讜祝 拽讬讚讜砖讬谉 (驻讗:) 讗讬砖讛 讛驻专诐 讜讛' 讬住诇讞 诇讛 讘诪讛 讛讻转讜讘 诪讚讘专 讘讗砖讛 砖谞讚专讛 讘谞讝讬专 讜砖诪注 讘注诇讛 讜讛讬驻专 诇讛 讜讛讬讗 诇讗 讬讚注讛 讜讻讜' 讜诇讗 诪爪讬谞讜 讞诇讜拽 讘讬谉 讛驻专转 讘注诇 诇讛转专转 讞讻诐 讗诇讗 讘诇砖讜谉 注讻"诇, 讜讻讘专 转诪讛 注诇 讝讛 讛诪诇"诪 讘驻"讜 诪讛诇' 砖讘讜注讜转 讛诇"讚 讜讝"诇 诪讛 注谞讬谉 讝讛 诇讛转专转 讞讻诐 注讻"诇, 注讬讬谉 砖诐. 讗诪谞诐 讗诇讬讘讗 讚讛专诪讘"诐 驻砖讜讟 砖讗"讗 诇讛转讬专 谞讚专 讘诇讬 讬讚讬注转 讛谞讜讚专 讜讘诇讬 转讘讬注转讜 砖讬讝讚拽拽 讛讞讻诐 诇砖讗诇转讜 讜讬讜专讛 砖讛谞讚专 诪讜转专, 讜讗讬谉 讛转专转 讞讻诐 讚讜诪讛 讻诇诇 诇讛驻专转 讛讘注诇. 讜诇驻讬"讝 讗祝 诪讘讜讗专 诇诪讛 诇砖讜谉 讛讬转专 讛讞讻诐 讛讜讗 转诪讬讚 讘谞讜讻讞 "诪讜转专 诇讱 诪讜转专 诇讱" - 讜诇讗 "诪讜转专 诪讜转专" 住转诐 - 讻讬 讛讜专讗讛 讛讬讗 讛诪讬讜注讚转 诇谞讜讚专 讚讜拽讗 注"驻 砖讗诇转讜.
讘讛转讗诐 诇讻讱 诪讜住讘专转 砖讬讟转 讗诪讬诪专 砖讬砖 诇砖讗讜诇 注诇 讛谞讚专 讻诇 讝诪谉 砖诪讞讜住专 拽专讘谉 讗讜 诪讞讜住专 诪诇拽讜转, 讻诇讜诪专, 讘讝诪谉 砖讬砖 诇砖讜讗诇 谞讙讬注讜转 讻讚讬 诇讘拽砖 讛转专转 讞讻诐, 讻讬 讘诇讬 谞讙讬注讜转 诇诪注砖讛 讗讬谉 诇讜 专砖讜转 诇讛讝拽讬拽 讗转 讛讞讻诐 诇谞讚专讜 讜讘诇讬 砖讗诇转 讜转讘讬注转 讛砖讜讗诇 讗讬谉 诇讞讻诐 诇讛讜专讜转 讛讬转专 谞讚专讬诐.
讜讗讬诇讜 讘讬讗讜专 讚注转 专讘讗 转诇讜讬 讘诪讞诇讜拽转 讛专讗砖讜谞讬诐 讘诪讜讘谉 诇砖讜谉 讛讙诪专讗 (讻讞.) 讜讝"诇 讜讗讬讘注讬转 讗讬诪讗 砖诇讗 讗讜讻诇谞讛 讗讬 砖讬讬专 讻讝讬转 讞砖讬讘 诇讗讬转砖讜诇讬 注诇讬讛 讜讗讬 诇讗 诇讗 讞砖讬讘 诇讗讬转砖讜诇讬 注诇讬讛 注讻"诇. 讜讻转讘 讛专讬讟讘"讗 (讻讞. 讚"讛 讙讬专住转 专讜讘 讛住驻专讬诐) 砖讬砖 专讗砖讜谞讬诐 砖住讜讘专讬诐 砖驻讞讜转 诪讻讝讬转 讗讬谞讜 讞砖讜讘 诇讛讝讚拽拽 讗诇讬讜 讜讗注"驻 砖注讚讬讬谉 讘讗讬住讜专讗 拽讬讬诪讗. 讘专诐 讗讞专讬诐 住讜讘专讬诐 (讻谉 讚注转 讛转讜住' (讻讝:) 讘讚"讛 讗诐 谞砖转讬讬专 讛讬诪谞讜 讻讝讬转 谞砖讗诇 注诇讬讛 讜讛专诪讘"谉) 砖讘砖讘讜注讛 砖诇讗 讗讜讻诇谞讛 讗诐 谞砖转讬讬专 驻讞讜转 诪讻讝讬转 讗讬谞讜 讗住讜专 讜诇驻讬讻讱 讗讬谉 砖讜讗诇讬诐 注诇讬讜.
诇驻讬 讗讜转诐 讛专讗砖讜谞讬诐 砖驻讞讜转 诪讻讝讬转 讗住讜专 讗诇讗 砖讗讬谉 砖讜讗诇讬诐 注诇讬讜 诇讛转讬专讜 诪驻谞讬 砖讗讬谞讜 讚讘专 讞砖讜讘 讬住讜讚 砖讬讟转 专讘讗 讚讜诪讛 诇讗诪讬诪专 砖讻讚讬 诇砖讗讜诇 注诇 砖讘讜注讛 爪专讬讱 讛谞砖讘注 诇讛讬讜转 讘注诇 讚讬谉 注诐 谞讙讬注讛 讛讞砖讜讘讛 诇诪注砖讛. 讗讱 诇专讘讗 讬砖 砖讬注讜专 讗讞专 砖诇 谞讙讬注讜转. 讗诇讬讘讬讛 拽专讘谉 讜诪诇拽讜转 砖讛诐 注讜谞砖讬诐 讘注诇诪讗 讗讬谞诐 讚讬 谞讙讬注讜转 讻讚讬 砖讬讘拽砖 讛谞砖讗诇 讛转专讛 诪讛讞讻诐, 专拽 谞讙讬注讛 讘注爪诐 讛砖讘讜注讛 诪讜注讬诇讛 诇拽讘讜注 讚讬谉 讘注诇 讚讘专. 讘讛转讗诐 诇讻讱 专拽 讘讻讝讬转 砖诇 讗讬住讜专 砖讛讜讗 讚讘专 讞砖讜讘 讬砖 讚讬 谞讙讬注讛 讻讚讬 砖讬讝拽讬拽 讗转 讛讞讻诐 诇讛转讬专 讗转 讛砖讘讜注讛.
讗讜诇诐 诇讗讜转诐 专讗砖讜谞讬诐 (讻讜诇诇 讛转讜住' 讜讛专诪讘"谉) 讛住讜讘专讬诐 砖驻讞讜转 诪讻讝讬转 讗讬谞讜 讗住讜专 讜诇讻谉 讗讬谉 砖讜讗诇讬诐 注诇讬讜 讬转讻谉 诇驻专砖 讗讞专转 讜诇讜诪专 砖诇讚注转 专讘讗 讛讜专讗转 讛讞讻诐 爪专讬讻讛 诇讛砖转讬讬讱 诇讞驻爪讗 砖诇 讗讬住讜专 讻讚讬 诇讛讜专讜转 注诇讬讜 砖讛讜转专. 讜讗讬谉 讝讛 注谞讬谉 砖诇 谞讙讬注讜转 讘注诇 讚讬谉 讜讻谞"诇 讗讱 讗诐 讞驻爪讗 砖诇 谞讚专 讗讬谞讜 拽讬讬诐 诇讗 谞讬转谉 诇讞讻诐 诇讛讜专讜转 注诇讬讜 讜诇讛转讬专讜.
讜讛谞讛 讛讙诪专讗 (讻讞.) 驻专讬讱 注诇 专讘讗 诪诪讬 砖谞讚专 砖转讬 谞讝讬专讜转 讜诪谞讛 专讗砖讜谞讛 讜讛驻专讬砖 拽专讘谉 讜谞砖讗诇 注诇 讛专讗砖讜谞讛 砖注诇转讛 诇讜 砖谞讬讛 讘专讗砖讜谞讛 讜诪转专爪转 讜讝"诇 谞讝讬专讜转 拽讗 专诪讬转 诪讬 讙专诐 诇砖谞讬讛 砖诇讗 转讞讜诇 专讗砖讜谞讛 讜讗讬谞讛 注讻"诇. 讜谞专讗讛 讘诪讜讘谉 讛转讬专讜抓 诇驻讬 讛讘讬讗讜专 讛专讗砖讜谉 讗诇讬讘讗 讚专讘讗 砖讬砖 谞讙讬注讜转 诇砖讗讜诇 注诇 讛专讗砖讜谞讛 讗祝 砖讻讘专 讛砖诇讬诐 诇诪谞讜转讛 砖讻谉 谞讜讙注 诇讜 诇讙讘讬 诪诇讗转 讛砖谞讬讛, 讜谞讙讬注讛 诇讙讘讬 讛砖谞讬讛 讚讬讛 诇讗驻砖专 砖讗诇转 讛讬转专 诪讛讞讻诐. 讗讱 拽砖讛 讗诇讬讘讗 讚讛讘讬讗讜专 讛砖谞讬 讘专讘讗 (诇驻讬 砖讬讟转 讚讛转讜住' 讜讛专诪讘"谉) 砖砖讗诇转 讞讻诐 爪专讬讻讛 讞驻爪讗 砖诇 讗讬住讜专 讜讛诇讗 讻讘专 讞诇驻讜 讗讬住讜专讬 讛专讗砖讜谞讛 诇驻谞讬 砖讘讗 诇讬砖讗讜诇 注诇讬讛 讜诇诪讛 讗讬驻讜讗 讬讝讚拽拽 讛讞讻诐 诇砖讗诇转讜. 讜讚讜诪讛 砖讬住讜讚 转讬专讜抓 讛讙诪' 讛讜讗 讘讛转讗诐 诇诪讛 砖讛注诇讬谞讜 讘砖讬注讜专讬诐 讘注谞讬谉 谞讝讬专讜转 讞诇讛 注诇 谞讝讬专讜转 砖讛谞讝讬专讜转 讛砖谞讬讛 讞诇讛 讘砖注转讛 讬讞讚 注诐 讛专讗砖讜谞讛 诇讛讜讜转 讞诇讜转 谞讝讬专讜转 讗讞转 讘讙讘专讗 讜诇讻谉 砖讜讗诇讬诐 注诇讬讛. 讜讻谉 讻转讘 讘讞讬讚讜砖讬 讛专讬讟讘"讗 讻讗谉 (讻讞.) 讚"讛 讗"专 讗砖讬 讜讻讜' 讜讝"诇 讻讱 驻讬专讜砖 砖讻讘专 讗诪专谞讜 讚砖转讬 谞讝讬专讜转 讗讬转讗 讗驻讬' 讘讗讜转讜 讛讬讜诐, 砖讛诪谞讬谉 讛讛讜讗 讻讬讜谉 讚讗驻砖专 讘砖讗诇讛 讚讗祝 讛讜讗 讙诐 诇谞讝讬专讜转 讘转专讬讬转讗 讻诪讜 拽诪讬讬转讗, 讜讛专讬 讛讜讗 讻讗讬诇讜 诪讜谞讛 讗讜转讜 诇砖谞讬讬诐, 讜讻讗讬诇讜 讛谞讝讬专讜转 讛专讗砖讜谞讛 拽讬讬诪转 讜讛讬' 诪谞讬讬谞讜 诇砖谞讬讬诐 讛讜讗 谞讬讚讜谉 讚讛讗 讞讬讬诇讬 讗讛讚讚讬 注讻"诇. 讜注讬讬谉 讘砖讬注讜专讬诐 讘注谞讬谉 谞讝讬专讜转 讞诇讛 注诇 谞讝讬专讜转.
111 注讬讬谉 讘砖讬注讜专讬诐 诇拽诪谉 (讻讟.) 讚"讛 讜讗讻诇 转砖注 讜讛驻专讬砖 拽专讘谉 讜讻讜'.
112 注讬讬谉 讘砖"讱 (讬讜"讚 住讬' 专诇"讞 住"拽 讻"讜) 讜讘讙专注"讗 讝爪"诇 砖诐.
113 注讬讬谉 讘转砖讜讘讜转 讛专讗"砖 讛讜讘讗讛 讘讞"诪 (住讬' 注"讙: 讛') 讜注"注 讘讬讜"讚 (专诇"讞: 讬"讝) 讜讘砖"讱 砖诐 讘谞爪讬"讘 注诇 诪住' 谞讚专讬诐 讚祝 讬"讞 讜讘转砖讜讘讜转 讛专讚讘"讝.
114 注讬讬谉 讘转砖讜讘讜转 诪砖讻谞讜转 讬注拽讘 诇讬讜"讚 住讬诪谉 住'.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1992鈥�96), 讘讗讚讬讘讜转 住驻专讬讗, 讘专讬砖讬讜谉 CC BY-NC.

